

MANYÈL PWOSEDI REZOLISYON LITIJ POU KONTESTASYON NAN BIWO EDIKASYON ESPESYAL MASSACHUSETTS LA

20 USC s.1415 (Federal) 34 CFR §300.506 (Federal)

MGL Ch. 71B (Massachusetts)

603 CMR 28.08 (4) (Massachusetts)

29 U.S.C. 794 (504) (Federal)



*Lè ekip yon elèv pa kapab jwenn akò atravè pwosesis ekip la, pwosedi rezolisyon litij lan se yon zouti puisan epi ki ka kolabore pou jwenn yon rezolisyon.*

### REMÈSIMAN

Se Biwo Kontestasyon Pou Edikasyon Espesyal lan ak sipò [Sant](https://www.cadreworks.org/about-us/senior-consultants/art-cernosia) pou Rezolisyon Litij ki Apwopriye nan Edikasyon Espesyal (Center for Appropriate Dispute Resolution in Special Education, CADRE) la ki devlope resous sa a.

Benefisyè ki te bay opinyon yo se te:

Melanie Reece (ak manm pèsonèl CADRE yo), Sant pou Rezolisyon Litij ki Apwopriye nan Edikasyon Espesyal Reece Erlichman, direktè BSEA a

Myrto Flessas, Kowòdonatè Rezolisyon Litij ak Fasilitasyon BSEA an Rebecca Stone, Konseye Rezolisyon Litij/Kowòdonatè Done nan BSEA

Konseye Rezolisyon Litij BSEA yo, Steven Archibald, Leslie Bock, Matthew Flynn, Steven Lilly-Weber, Beth Ross Konsèy Konsiltatif Biwo Kontestasyon Pou Edikasyon Espesyal la

### KONSÈNAN RESOUS SA A

Se Biwo Kontestasyon Pou Edikasyon Espesyal (Bureau of Special Education Appeals, BSEA) lan ak direktiv Sant pou Rezolisyon Litij ki Apwopriye nan Edikasyon Espesyal (Center for Appropriate Dispute Resolution in Special Education, CADRE) la ki devlope piblikasyon sa a.

Manyèl sa repwodui enfòmasyon li jwenn nan dokiman ki pote non [Oto-Evalyasyon OSEP pou Rezolisyon Litij](https://www.cadreworks.org/sites/default/files/resources/OSEP%20Part-B-Self-Assessment.pdf) ak [Memo ak Kesyon/Repons OSEP yo sou](https://sites.ed.gov/idea/idea-files/osep-memo-and-qa-on-dispute-resolution/) [Rezolisyon Litij (2013),](https://sites.ed.gov/idea/idea-files/osep-memo-and-qa-on-dispute-resolution/) dokiman règlemantasyon jeneral Ministè Edikasyon Ameriken an, nan kòmantè ki gen pou wè ak règlemantasyon epi nan kad jirispridans ki apwopriye a. Resous sa a pa disponib pou entèprete, modifye, oswa ranplase egzijans lwa federal oswa eta, oswa sèvi antanke tretman definitif nan règleman yo.

\*\* BSEA revize pwosedi rezolisyon litij li yo chak ane pou ankouraje genyen 1) respè nan lwa leta ak federal yo, 2) klète, epi 3) pou fasilite yon sistèm rezolisyon litij ki efikas, fyab ak aksesib. \*\*



Lis Sijè yo

[Rezolisyon Litij 4](#_TOC_250022)

[Volontè 5](#_TOC_250021)

[Konfidansyèl 5](#_TOC_250020)

[Akò a Angajman ki Ekri ant Pati Konsène yo 6](#_TOC_250019)

[Avantaj ki gen nan Pwosesis Rezolisyon Litij lan 7](#_TOC_250018)

Avantaj 7

Gratis pou Pati Konsène yo 8

[Modèl Massachusetts La 9](#_TOC_250017)

[Kowòdonatè Rezolisyon Litij ak Fasilitasyon an 9](#_TOC_250016)

[Konseye Rezolisyon Litij yo 9](#_TOC_250015)

[Asistans Teknik 10](#_TOC_250014)

Enfòmasyon Kontak 11

[Jwenn aksè ak Sèvis Rezolisyon Litij 12](#_TOC_250013)

[Kilè pou Itilize Sèvis Rezolisyon Litij la 12](#_TOC_250012)

[Kilè yo Pa Kapab Itilize Sèvis Rezolisyon Litij la 13](#_TOC_250011)

Entèvansyon Annavans 15

[Fè Pwosesis Rezolisyon Litij ak BSEA an 16](#_TOC_250010)

Fè Demann Pwosesis Rezolisyon Litij 16

Akò pou Rezolisyon Litij 19

[Pwograme Sèvis Rezolisyon Litij 21](#_TOC_250009)

[Preparasyon pou Pwosesis Rezolisyon Litij 23](#_TOC_250008)

[Pati Konsène ki pral nan Pwosesis Rezolisyon Litij 26](#_TOC_250007)

[Elèv yo nan Pwosesis Rezolisyon Litij 27](#_TOC_250006)

[Avoka yo nan Pwosesis Rezolisyon Litij 28](#_TOC_250005)

[Rezolisyon Litij la 29](#_TOC_250004)

Emosyon nan Pwosesis Rezolisyon Litij 30

[Akò nan kad Rezolisyon Litij yo 31](#_TOC_250003)

Negosyasyon atravè Rezolisyon Litij 31

Echèk nan Aplikasyon Akò nan kad Rezolisyon Litij yo 32

[Rezolisyon Litij: Yon Pwosesis Aksesib 33](#_TOC_250002)

Avi 33

Aksesibilite 34

Konseye Rezolisyon Litij ki gen Bon Jan Eksperyans epi ki Espesyalize 34

Sansibilizasyon 35

[Evalyasyon Pwogram Rezolisyon litij BSEA a 38](#_TOC_250001)

Rezolisyon Litij ak Sistèm Rezolisyon Pwoblèm DESE an 40

Rezolisyon Litij ak Odyans sou Pwosedi Regilye 41

[Facilitatè pou Reyinyon A Distans Ekip yo 42](#_TOC_250000)



# PWOSEDI REZOLISYON LITIJ

Rezolisyon litij se yon pwosesis volontè ki reyini paran ak distri eskolè yo lè yo gen yon litij konsènan nenpòt pwoblèm ki ta gen nan kad Lwa sou Edikasyon Moun Andikape yo (Individuals with Disabilities Education Act, IDEA) 20 USC s 1401 ak Lòt, [34 CFR § 300,](https://sites.ed.gov/idea/) § 504 nan Lwa 1973 sou Reyabilitasyon [42 U.S.C. § 12131](https://uscode.house.gov/view.xhtml?req=granuleid%3AUSC-prelim-title42-chapter126-subchapter2&saved=%7CKHRpdGxlOjQyIHNlY3Rpb246MTIxMDEgZWRpdGlvbjpwcmVsaW0p%7C%7C%7C0%7Cfalse%7Cprelim&edition=prelim) ak lòt, epi nan kad règlemantasyon Massachusetts sou edikasyon espesyal [603 CMR § 28,](https://www.doe.mass.edu/lawsregs/603cmr28.html?section=08) san wete pwoblèm ki ta ka genyen anvan yo pote yon plent nan kad yon pwosedi regilye. Pati konsène yo pa bezwen pote plent pou yon pwosedi regilye si yo vle gen aksè ak sèvis rezolisyon litij. Sèvis rezolisyon litij la bay pati konsène yo yon opòtinite pou yo gen konvèsasyon konfidansyèl ak yon konseye rezolisyon litij ki kalifye epi ki san patipri pou yo rive jwenn yon rezolisyon yo tout dakò epi ki fèt nan yon kad mityèl. Gen sèvis rezolisyon litij ki disponib atravè Biwo Kontestasyon Pou Edikasyon Espesyal ("BSEA") an pou tout paran[1](#_bookmark0), elèv ki adilt[2](#_bookmark1), epi pou ajans edikasyon piblik. Sèvis sa yo gratis pou moun k ap patisipe yo. Objektif rezolisyon litij lan se pou pati konsène yo rezoud litij lan epi egzekite yon akò alekri ki legal ki angaje yo epi ki reflete rezolisyon sa a.

Biwo Kontestasyon Pou Edikasyon Espesyal la gen objektif founi:

* Bon jan aksè ki senp nan sèvis rezolisyon litij pou tout fanmi ak distri eskolè.
* Konseye rezolisyon litij ki fòme, ki gen eksperyans epi san patipri ki ap respekte lwa sou edikasyon espesyal eta ak federal yo nan pratik yo.
* Bon jan kominikasyon ak benefisyè yo sou pwosesis rezolisyon litij la pou fanmi yo ak distri eskolè yo konprann opsyon yo gen lè yo pa aksepte.
* Pwosedi ki respekt IDEA ak règleman sou edikasyon espesyal eta yo.
* Enfrastrikti efikas pou sipòte sipèvizyon pwogram rezolisyon litij la, jesyon dosye yo, koleksyon ak rapò sou done, epi aplikasyon garanti pwosediral ki gen pou wè ak pwosesis rezolisyon litij la.
* Ankouraje fanmi ak distri eskolè yo pou yo itilize sèvis rezolisyon litij la pou rezoud dezakò yo nan kolaborasyon youn ak lòt.

Menm lè rezolisyon litij pa ka garanti rezilta espesifik, rezolisyon litij kapab yon metòd efikas epi fyab pou rezoud pwoblèm ki gen ant paran ak distri eskolè yo. Li ofri yon mwayen pou ekip elèv la avanse lè li pa gen menm vizyon sou bezwen elèv la genyen yo.

Done sou itilizasyon sèvis rezolisyon litij BSEA a disponib [la a.](https://www.mass.gov/info-details/fiscal-year-2022-bsea-statistics)

1 Pou objektif rezolisyon litij BSEA yo, "paran" vle di papa, manman, responsab legal, paran adoptif, ranplasan pou edikasyon, oswa lòt moun k ap pran desizyon legal yo nonmen an akò ak lwa eta oswa lwa federal.

2 Pou objektif rezolisyon litij BSEA yo, "elèv adilt" vle di yon elèv ki gen 18 lane oswa plis.

### VOLONTÈ

Rezolisyon litij se yon pwosesis volontè epi paran yo, elèv adilt yo oswa distri eskolè yo kapab mande youn. Yo pa kapab fòse okenn pati konsène pou al nan rezolisyon litij. Lè yo antre nan pwosesis rezolisyon litij lan volontèman, pati konsène yo dakò pou yo travay an kolaborasyon epi ak bòn fwa pou jwenn yon rezolisyon ki akseptab mityèlman. Fanmi yo ansanm ak distri eskolè yo dwe aksepte itilize pwosesis rezolisyon litij la volontèman. Patisipe nan yon rezolisyon litij *pa* yon obligasyon alavans pou depoze yon plent pou odyans regilye epi paran yo pa gen obligasyon pou yo patisipe nan rezolisyon litij anvan yo trete plent pou pwosesis odyans regilye yo a. Si yon pati konsène pa dakò itilize pwosesis rezolisyon litij la, rezolisyon litij la p ap trete. Nan ka sa a, konseye rezolisyon litij yo ansanm ak Kowòdonatè Rezolisyon Litij la ap disponib pou pale sou avantaj ki gen nan rezolisyon litij la ak tout pati konsène yo, kote l ap di yo rezolisyon litij s eyon bagay ki volontè, epi si tout fwa li reyisi, li kapab lakòz litij la jwenn yon rezolisyon san yo pa bezwen pase pa pwosedi ki pi fòmèl, ki posib koute plis lajan epi ki kontradiktwa.

### KONFIDANSYÈL

Tout diskisyon ki fèt nan kad rezolisyon litij la, ansanm ak diskisyon negosyasyon yo epi sa ki fèt sou pozisyon rezolisyon litij pati konsène yo nan rezolisyon litij la ap konfidansyèl epi yo pa dwe itilize yo kòm prèv nan okenn odyans pwosedi regilyè oswa pwosè sivil annapre nan Tribinal Federal oswa Eta [34 CFR §[300.506(b)(8)](https://sites.ed.gov/idea/regs/b/e/300.506/b/8);

[M.G.L. ch. 233, § 23C](https://malegislature.gov/Laws/GeneralLaws/PartIII/TitleII/Chapter233/Section23C)]. Pa egzanp, diskisyon sou rezolisyon litij, nenpòt pwojè rezolisyon, ak nenpòt akò ki baze sou rezolisyon litij ki pa siyen yo konfidansyèl, yo pa kapab pataje yo ak pati konsène ki pa t prezan pandan reyinyon rezolisyon litij lan, epi yo pa kapab aksepte yo nan okenn tribinal oswa lòt pwosedi kontestasyon. Epi tou, yo pa kapab itilize diskisyon sou rezolisyon litij yo pou referans nan reyinyon ekip alavni. Yon pati konsène *kapab* pataje konvèsasyon sou rezolisyon litij ak avoka li.

Patisipan yo dakò pou yo pa rele konseye rezolisyon litij la pou temwaye konsènan rezolisyon an oswa pou mande konseye rezolisyon litij la bay nenpòt materyèl pwosedi rezolisyon an nan kad litij alavni oswa nan kad litij ki annatant. Konseye rezolisyon litij la pral eksplike epi ranfòse konfidansyalite rezolisyon an pandan epi apre pwosesis rezolisyon litij la. Si pati konsène yo genyen nenpòt kesyon sou konfidansyalite rezolisyon an, konseye rezolisyon litij lan ap disponib pou eksplike plis toujou. Egzijans konfidansyalite pwosesis rezolisyon litij an otomatik epi pati konsène nan kad rezolisyon an pa kapab chanje oswa modifye sa a dapre sa ki di nan §[300.506.](https://sites.ed.gov/idea/regs/b/e/300.506) Mete sou sa a, ni IDEA ni règleman li ap aplike yo pa gen eksepsyon nan egzijans konfidansyalite pou diskisyon ki te fèt pandan pwosesis rezolisyon litij lan lè yo jwenn solisyon pou yon plent atravè sistèm rezolisyon plent DESE, Problem Resolution System ("PRS"), dapre sa ki di nan §§[300.151 jiska 300.153.](https://sites.ed.gov/idea/regs/b/b) Egzijans konfidansyalite a entèdi tou pou yo pataje sa ki di nan diskisyon rezolisyon litij yo pandan rezolisyon yon plent adminsitrativ nan eta [[Memo](https://sites.ed.gov/idea/files/idea/policy/speced/guid/idea/memosdcltrs/acccombinedosersdisputeresolutionqafinalmemo-7-23-13.pdf) [ak Kesyon/Repons OSEP sou Rezolisyon Litij (23 Jiyè 2013), A-25](https://sites.ed.gov/idea/files/idea/policy/speced/guid/idea/memosdcltrs/acccombinedosersdisputeresolutionqafinalmemo-7-23-13.pdf)].

Epi tou, egzijans konfidansyalite ki gen pou wè ak diskisyon sou rezolisyon litij yo ap aplike kit pati konsène yo rezoud kit yo pa rezoud yon litij atravè pwosesis rezolisyon litij la. Si pati konsène yo rezoud yon litij atravè pwosesis rezolisyon litij la, yo dwe egzekite yon akò alekri ki gen angajman legal, ki genyen ladan l tou yon deklarasyon ki fè konnen tout diskisyon ki fèt *pandan* pwosesis rezolisyon litij la ap rete konfidansyèl [34 CFR §[300.506(b)(6)(i)](https://sites.ed.gov/idea/regs/b/e/300.506/b/6)]. Ni IDEA ni règleman li ap aplike yo pa abòde ak presizyon koze si wi oswa non akò rezolisyon an li menm dwe rete konfidansyèl. Sepandan, pati konsène yo kapab aksepte mete yon dispozisyon nan akò rezolisyon an ki limite oswa pèmèt yo pataje akò a [[Memo ak](https://sites.ed.gov/idea/files/idea/policy/speced/guid/idea/memosdcltrs/acccombinedosersdisputeresolutionqafinalmemo-7-23-13.pdf) [Kesyon/Repons OSEP sou Rezolisyon Litij (23 Jiyè 2013), A-24](https://sites.ed.gov/idea/files/idea/policy/speced/guid/idea/memosdcltrs/acccombinedosersdisputeresolutionqafinalmemo-7-23-13.pdf)].

San pran dispozisyon sa yo an kont, (§[300.506(b)(8)](https://sites.ed.gov/idea/regs/b/e/300.506/b/8)), Eta yo ansanm ak LEA yo pa kapab egzije pati konsène ki nan pwosesis rezolisyon litij la siyen yon angajman, yon akò, yon fòm konfidansyalite siplemantè

anvan kòmansman pwosedi rezolisyon litij oswa antanke kondisyon preliminè ak sa a menm. [[Lèt OSEP pou Antite/Moun Anonim (31 Jiyè](https://sites.ed.gov/idea/files/osep-letter-to-anonymous-07-31-2020.pdf) [2020](https://sites.ed.gov/idea/files/osep-letter-to-anonymous-07-31-2020.pdf)]

### AKÒ A ANGAJMAN KI EKRI ANT PATI KONSÈNE YO

Pati konsène yo demontre bòn fwa yo lè yo patisipe nan rezolisyon an ak objektif pou rezoud litij lan lè yo egzekite (siyen) yon akò ekri ki angaje yo legalman epi ki reflete rezolisyon sa a. Kondisyon akò rezolisyon a angajman sa a pral akonpli atravè diskisyon ki fèt nan akd pwosesis rezolisyon litij la. Konseye rezolisyon litij la pral travay ansanm ak pati konsène yo pandan rezolisyon an pou chèche jwenn pwen yo dakò sou yo nan lide pou rezoud kèk oswa tout pwoblèm ki lakòz litij la. Apre sa a, konseye rezolisyon litij la pral ekri kondisyon akò ki rive fèt ant pati konsène yo epi kreye yon akò rezolisyon ak kondisyon sa yo. Pati konsène yo ka diskite sou anpil pwoblèm pandan pwosesis rezolisyon litij lan, men se sèlman kondisyon ki site nan kad yon akò rezolisyon a angajman legal ki egzekite totalman yo te dakò epi yo ka aplike. Akò rezolisyon an pral deklare tout diskisyon ki te fèt pandan pwosesis rezolisyon litij lan ap rete konfidansyèl epi yo pa dwe itilize yo kòm prèv nan okenn odyans pwosedi regilyè oswa pwosè sivil annapre nan tribinal eta oswa federal.

Se paran an ak/oswa etidyan adilt epi yon reprezantan distri eskolè a ki gen otorite pou angaje distri a an pou l respekte kondisyon yo ki kapab siyen akò rezolisyon an. Yon fwa li fin siyen, akò rezolisyon an angaje pati konsène yo. Kòm rezolisyon litij se yon bagay ki volontè, pati yo ap sèlman siyen yon akò rezolisyon si yo aksepte kondisyon yo. Pa gen okenn bagay yon pati konsène kapab sibi poutèt li pa angaje l nan yon akò rezolisyon pandan pwosesis rezolisyon litij la. Nan 80% a 85% pwosesis rezolisyon litij yo, sesyon rezolisyon BSEA yo fini ak yon akò rezolisyon ki siyen.

Se moun k ap pran desizyon sou baz legal pou elèv la, epi yon reprezantan ajans edikasyon piblik ki gen otorite pou angaje ajans sa a ki dwe siyen akò rezolisyon an [selon 34 CFR



§[300.506(b)(6)](https://sites.ed.gov/idea/regs/b/e/300.506/b/6)]. Sa yo se "Pati Konsène" nan pwosesis rezolisyon litij la. Li enpòtan pou pati konsène yo konprann yon fwa yo fin siyen li, akò medyasyon an vin gen yon angajman epi li kapab egzekite nan nenpòt tribinal Leta ki gen jiridiksyon konpetan oswa nan yon tribinal distri Etazini [34 CFR §§[300.506(b)(7)](https://sites.ed.gov/idea/regs/b/e/300.506/b/7) ak [300.537](https://sites.ed.gov/idea/regs/b/e/300.537)]. Si pati konsène yo rezoud yon pwoblèm atravè pwosesis rezolisyon litij la, pati konsène yo dwe siyen yon akò rezolisyon alekri ki angaje yo epi ki tabli kondisyon akò a epi tou ki deklare tout diskisyon ki te fèt pandan pwosesis rezolisyon an ap rete konfidansyèl epi yo pa dwe itilize yo kòm prèv nan okenn odyans pwosedi regilyè oswa pwosè sivil annapre nan tribinal eta oswa federal.

Tanpri sonje, byenke diskisyon ki fèt pandan pwosesis rezolisyon an dwe rete konfidansyèl, ni IDEA ni règleman li ap aplike yo pa abòde ak presizyon koze si wi oswa non akò rezolisyon an li menm dwe rete konfidansyèl. Anjeneral, pati konsène yo kapab prezante yon akò rezolisyon ki siyen nan yon odyans, sepandan diskisyon ki te fèt pandan pwosesis rezolisyon litij lan pa dwe divilge nan odyans lan. Dispozisyon ki lye ak konfidansyalite enfòmasyon nan règleman Pati B nan 34 CFR §§[300.611 rive nan 300.626](https://sites.ed.gov/idea/regs/b/f) yo epi sa ki nan Lwa sou Edikasyon Fanmi ak Lwa sou Vi Prive (Family Educational Rights and Privacy Act, FERPA), ansanm ak règleman aplikasyon l yo nan 34 CFR pati 99 aplike ak akò ki fè nan kad rezolisyon yo.

Si gen pwoblèm ki pa t abòde nan kad akò rezolisyon an, paran kapab pote yon plent devan PRS oswa mande yon odyans regilye nan BSEA pou chèche rezoud pwoblèm sa yo

# AVANTAJ REZOLISYON LITIJ

* Rezolisyon litij la se yon pwosesis rezolisyon pwoblèm ki aksepte pati konsène yo gen kontwòl sou kapasite pou pran desizyon epi sou rezilta yo.
* Pati konsène yo vini sou tab rezolisyon an paske, menm si yo pa nesesèman dakò sou fason pou yo adrese yon pwoblèm, yo vle travay an kolaborasyon youn ak lòt pou rezoud dezakò a epi avanse pou byen elèv la, kote yo souvan konsidere opsyon rezolisyon ki pa gen pou wè ak sa ki jeneralman konn disponib atravè pwosesis ekip la.
* Konseye rezolisyon litij yo pa deside kiyès ki gen rezon oswa kiyès ki an tò, yo travay ansanm ak pati konsène yo pou jwenn yon rezolisyon mityèl yo dakò sou li.
* Rezolisyon litij se yon pwosesis mwens konfliktyèl pase odyans lan epi li plis vle pwoteje relasyon ant paran ak distri eskolè yo.
* Lè toude pati yo aksepte youn ak lòt, pwosesid rezolisyon litij yo jeneralman pwograme sou yon peryòd 4 rive 6 semèn apre demann rezolisyon an, sa ki jeneralman ap bay yon opòtinite final pou rezolisyon anvan odyans regilye a oswa anvan pwosesis plent eta PRS la.
* Rezolisyon litij souvan reprezante mwens chay finansye sou do pati konsène yo konpare ak odyans regilye yo.
* Lè atravè rezolisyon litij la, pati konsène yo rive gen yon akò alekri, pati sa yo vin angaje yo pi plis epi yo vin gen kontwòl rezolisyon an sa ki vin fè gen plis chans pou yo respekte kondisyon akò sa a.
* Konseye BSEA yo gen bon jan fòmasyon ak eksperyans epi yo espesyalize nan rezolisyon litij nan kad edikasyon espesyal.
* Akò rezolisyon yo se solisyon moun ka travay sou yo ki kreye selon karakteristik pati konsène yo.
* IEP, Plasman, ak Plan Amenajman 504 yo kapab modifye gras ak rezolisyon.
* Yo kapab fè yon demann rezolisyon litij nenpòt lè nan pwosesis edikasyon espesyal la.
* Rezolisyon litij kapab itil anpil nan rezoud pwoblèm ki gen pou wè ak plent PRS oswa odyans regilye BSEA yo. Yo pa ka itilize rezolisyon litij pou refize oswa retade dwa yon paran genyen pou l jwenn yon odyans konsènan plent pou pwosè regilyè paran an, oswa pou refize nenpòt lòt dwa yo bay daprè lwa IDEA a. Pati konsène yo kapab fè demann yon Odyans BSEA oswa yon Plen nan Sistèm Rezolisyon Pwoblèm la (PRS) epi an menm tan yo kapab kòmanse yon pwosesis rezolisyon litij. Si pwosesis rezolisyon a rezoud pwoblèm yo, pati ki fè demann nan kapab elimine demann li te fè pou Odyans oswa plent PRS la.



### PATI KONSÈNE YO P AP PEYE OKENN LAJAN POU REZOLISYON BSEA A

IDEA fè konnen chak eta dwe peye depans ki fèt nan pwosesis rezolisyon litij la selon sa ki di nan seksyon 615(e) IDEA a epi nan seksyon 34 CFR §[300.506,](https://sites.ed.gov/idea/regs/b/e/300.506) sa ki gen ladan l frè konseye rezolisyon litij la ap mande yo, depans pou rekritman ak fòmasyon konseye yo epi depans reyinyon yo jan sa dekri nan 34 CFR §[300.506(b)(2)](https://sites.ed.gov/idea/regs/b/e/300.506/b/2) pou diskite sou avantaj pwosesis rezolisyon litij la. Eta yo pa kapab mande yo LEA yo itilize fon Pati B yo pou peye depans rezolisyon litij yo [[71 Rejis Federal, 14 out 2006), paj 46624].](https://www.govinfo.gov/content/pkg/FR-2006-08-14/pdf/06-6656.pdf) Yon moun ki otreman kalifye kòm yon konseye rezolisyon litij pa yon anplwaye nan yon ajans LEA oswa DESE inikman paske se antite a oswa Commonwealth lan ki peye li pou l sèvi kòm konseye rezolisyon [[34 CFR §300.506(c)(2)](https://sites.ed.gov/idea/regs/b/e/300.506/c/2)].



# MODÈL MASSACHUSETTS LA

#### Kowòdonatè Rezolisyon Litij ak Fasilitasyon an

Kowòdonatè an ap administre Pati B IDEA a epi, atravè yon Akò Sèvis Entèyajans ki fèt ak DPH, pwogram medyasyon Pati C nan BSEA a epi li reprezante pwogram nan devan ajans edikasyon leta ak federal yo. Kowòdonatè a sipèvize konseye rezolisyon litij yo, li founi konseye rezolisyon yo pwogram devlòpman pwofesyonèl, li sipèvize pwoteksyon pou pwosesis rezolisyon litij pou chak distri eskolè, li asire aksè egalego pou tout moun benefisye pwosesis rezolisyon litij nanh tout eta a, li dirije pwogram sansibilizasyon sou rezolisyon litij la, li ede Direktè BSEA a nan devlòpman politik rezolisyon an, li reyaji ak opinyon kominote ak opinyon patisipan yo epi ak demann enfòmasyon yo ap fè, li bay asistans teknik pou moun k ap patisipe nan rezolisyon litij ak fasilitasyon yo, li rankontre ak patisipan ki ta renmen pi byen konprann egzijans volontè ak konfidansyèl ki gen nan rezolisyon litij ansanm ak fason rezolisyon litij ka itil, li sipèvize koleksyon ak evalyasyon done nan pwosesis rezolisyon yo nan nivo federal ak eta, li bay konseye rezolisyon yo sipò ak asistans an tan reyèl, epi li sipèvize pwogram Reyinyon Ekip Fasilite BSEA an.

Kowòdonatè rezolisyon litij la se yon konseye nan domèn rezolisyon pwoblèm ki fòme, ki kalifye epi ki ap respekte tout egzijans ki gen pou yon moun anplwaye nan BSEA antanke konseye rezolisyon, jan sa ekri pi ba a. Kowòdonatè a dirije sesyon rezolisyon ak fasilitasyon yo.

Kowòdonatè a ofri epi l vin ak sesyon enfòmasyon pou Komite Konsiltatif pou Paran Timoun a Edikasyon Espesyal (Special Education Parent Advisory Committees, SEPACs), distri eskolè, kolaborasyon, lekòl edikasyon espesyal eta Massachusetts apwouve, Federasyon pou Timoun ki gen Bezwen Espesyal, ajans leta yo ak gwoup sipò pou fanmi ki gen timoun andikape yo. Pandan ane eskolè a, Kowòdonatè a ap vin ak sesyon peryodik pou enfòmasyon sou Zoom atravè tout eta a pou tout moun, epi yo pa oblije te gen rezèvasyon. Ou kapab jwenn lyen pou antre nan sesyon sa yo [la a.](https://www.mass.gov/info-details/mediation-and-facilitation-informational-sessions) Si w ta renmen fè demann yon seyson enfòmasyon pou gwoup ou a, tanpri kontakte Kowòdonatè a.

W ap jwenn enfòmasyon kontak yo anba a.

#### Konseye Rezolisyon Litij yo

BSEA a anplwaye sis (6) konseye rezolisyon litij a ta plen, ki yo menm resevwa fòmasyon, ki gen eksperyans, ki san patipri, epi yo deziyen yo owaza pou yo kouvri yon rejyon espesifik nan Massachusetts. Konseye rezolisyon BSEA yo resevwa fòmasyon nan teknik rezolisyon litij ki efikas epi yo gen konesans sou lwa ak règleman ki gen rapò ak dispozisyon edikasyon espesyal ak sèvis ki gen pou wè ak sa yo. [34 CFR §§[300.506(b)(1)(iii)](https://sites.ed.gov/idea/regs/b/e/300.506/b/1)].

Desizyon sou efikasite teknik espesifik pou rezolisyon litij yo baze sou bon sans ak ekspètiz endepandan konseye rezolisyon litij la. Poutèt nesesite ki gen pou pèmèt fleksibilite nan bon sans ak ekspètiz endepandan chak konseye rezolisyon litij epi poutèt pwoblèm inik ki egziste nan chak litij, IDEA a pa egzije pou konseye rezolisyon litij yo sèvi ak teknik espesifik oswa estrateji pandan pwosesis rezolisyon litij la, sof pou konfidansyalite diskisyon ki fèt nan kad rezolisyon an. Li obligatwa pou konseye rezolisyon litij nan Massachusetts yo pran fòmasyon fòmèl epi tout Konseye BSEA yo fini ak fòmasyon sou rezolisyon litij eta a mande yo pran an [([M.G.L. ch.](https://malegislature.gov/Laws/GeneralLaws/PartIII/TitleII/Chapter233/Section23C) [233, § 23C](https://malegislature.gov/Laws/GeneralLaws/PartIII/TitleII/Chapter233/Section23C)), [71 Rejis Federal, 14 out 2006](https://www.govinfo.gov/content/pkg/FR-2006-08-14/pdf/06-6656.pdf), paj 46695].

Lè BSEA itilize pwofesyonèl jesyon rezolisyon litij a tan plen epi ki devwe, sa asire konseye rezolisyon litij li yo gen anpil eksperyans ak bon antrènman nan teknik rezolisyon litij. Epi tou, gen yon atansyon espesyal pou asire konseye yo konnen lwa ak règleman edikasyon espesyal yo. Fòmasyon alavans epi yon pwogramasyon devlopman pwofesyonèl ki fèt chak ane asire konseye rezolisyon litij BSEA yo se

pwofesyonèl konpetan ki ap demontre jan yo gen kontwòl teknik rezolisyon litij ki efikas epi yo gen yon gran konpreyansyon lwa sou edikasyon espesyal yo epi yo kapab travay sou pwogramasyon pandan y ap travay ak fanmi epi distri eskolè yo.


Chak konseye rezolisyon bay asistans teknik pou pati k ap patisipe nan rezolisyon litij yo sou opsyon ki gen pou rezoud pwoblèm yo ansnam ak enfòmasyon sou kijan pou fè demann sèvis rezolisyon an, fason pou yo prepare yo pou rezolisyon an, ki sa yo dwe atann yo nan kad rezolisyon an, konfidansyalite ak karaktè volontè pwosesis rezolisyon litij la, ak fòmasyon sou akò rezolisyon yo. Konseye rezolisyon litij BSEA yo pwograme, jere epi dirije sesyon yo, epi yo ekri akò rezolisyon yo nan tout pwosesis rezolisyon litij ki nan rejyon yo asiyen yo. Sa pèmèt pati yo konekte ak konseye a depi nan kòmansman pwosesis la sa ki apa sire yon pwosesis rezolisyon litij ki aksesib epi klè.

Konseye rezolisyon litij la ofri sesyon enfòmasyon tou konsènan sèvis rezolisyon litij bay SEPAC yo ak Distri eskolè nan rejyon yo. Yo ankouraje gwoup paran yo, distri eskolè yo, ak òganizasyon lokal ki travay ak sipòte elèv andikape yo pou yo kontakte konseye rezolisyon litij ki travay nan rejyon yo a pou mande l yon sesyon enfòmasyon gratis sou rezolisyon litij ak fasilitasyon BSEA. Ou kapab jwenn enfòmasyon kontak yo anba a.

Konseye rezolisyon litij BSEA yo san patipri. Yo kapab pa epi yo pa anplwaye DESE oswa okenn LEA nan eta Massachusetts la. Yo pa dwe epi yo pa gen yon enterè pèsonèl oswa pwofesyonèl ki deranje rezon ki fè yo rete san patipri nan nenpòt rezolisyon litij y ap travay sou li [34 CFR §[300.506(c)(1)](https://sites.ed.gov/idea/regs/b/e/300.506/c/1)]. Si ta vin gen yon konfli nan kad rezolisyon litij la, konseye a pral retire tèt li epi Kowòdonatè Rezolisyon Litij la pral asiyen yon konseye diferan, yo chwazi owaza pou vin jere ka a. Si yon pati k ap patisipe nan yon rezolisyon litij ta gen sousi konsènan yon konfli ki posib rive, li ta dwe kontakte Kowòdonatè Rezolisyon Litij la pou pale ak li sou sousi sa a. Kowòdonatè a pral fè envestigasyon sou sousi ki genyen an epi l ap fè yon detèminasyon pou konnen si konseye ki asiyen an ka kontinye antanke konseye pou ka a oswa si gen yon lòt konseye ki dwe asiyen. Epi tou, si yon pati konsène pa vle travay ak konseye rezolisyon ki asiyen pou rejyon an, li kapab kontakte Kowòdonatè a epi kowòdonatè a pral asiyen yon lòt konseye l ap chwazi owaza.

### ASISTANS TEKNIK

Kowòdonatè a ak Konseye yo bay asistans teknik pou pèmèt benefisyè yo konprann pi plis epi pi byen pwosesis rezolisyon litij lan, kijan pou yo mande sèvis rezolisyon an, kijan pati konsène yo kapab prepare pou yo vin patisipe, epi reponn nenpòt kesyon patisipan yo kapab genyen, epi tou fason li konparab ak lòt pwosesis pou rezoud dezakò.



|  |  |  |
| --- | --- | --- |
| KONTAK KONSEYE REZOLISYON LITIJ YO |  | |
| Kowòdonatè Rezolisyon Litij Myrto Flessas | 857-260-4541 | [myrto.flessas@mass.gov](mailto:myrto.flessas@mass.gov) |
| Western ak Central MA Archie Archibald | 857-294-0162 | [steven.archibald@mass.gov](mailto:steven.archibald@mass.gov) |

South Central MA ak South Metro Boston

Steve Lilly-Weber 781-572-2644 [steven.lilly-weber@mass.gov](mailto:steven.lilly-weber@mass.gov)

South Shore, Cape, ak the Islands

|  |  |  |
| --- | --- | --- |
| Matthew Flynn | 617-997-2291 | [matthew.flynn@mass.gov](mailto:matthew.flynn@mass.gov) |
| North Shore Rebecca Stone | 857-294-0132 | [rebecca.stone@mass.gov](mailto:rebecca.stone@mass.gov) |
| Northwest Metro Boston Suburbs ak Boston | | |
| Leslie Bock | 857-378-6707 | [leslie.bock@mass.gov](mailto:leslie.bock@mass.gov) |
| Metro Boston North Suburbs  Beth Ross | 617-997-2343 | [beth.ross@mass.gov](mailto:beth.ross@mass.gov) |

Tanpri kontakte Myrto Flessas, Kowòdonatè Rezolisyon Litij ak Fasilitasyon nan BSEA (857-260-4541; [Myrto.flessas@mass.gov](mailto:Myrto.flessas@mass.gov)) si ou gen kesyon sou konseye rezolisyon w lan oswa si ou ta renmen gen yon lòt konseye rezolisyon ki asiyen ak ka w la.



AJOUTE KAT ENTÈRAKTIF LA OSWA KARAKTERISTIK AK LYEN POU ALE NAN KONSEYE REZOLISYON LITIJ YO

Wè lyen sa a nan DDS: <https://www.mass.gov/info-details/interactive-dds-regional-map>

# GEN AKSÈ AK PWOSESIS REZOLISYON LITIJ

Benefisyè yo kapab lokalize enfòmasyon sou pwosesis rezolisyon litij la byen fasil sou sit entènèt mass.gov la ki se [https://www.mass.gov/mediation-at-the-bsea.](https://www.mass.gov/mediation-at-the-bsea) Epi tou, BSEA ap bay fanmi yo enfòmasyon atravè:

* [AVI SOU PWOTEKSYON PWOSEDIRAL POU PARAN](https://www.doe.mass.edu/sped/prb/)
  + Enfòmasyon konsènan disponiblite sèvis rezolisyon litij la antanke opsyon pou rezoud dezakò disponib nan Avi Sou Garanti Pwosediral Massachusetts la. Avi sa a disponib pou tout paran elèv ki enplike nan edikasyon espesyal oswa nan aranjman 504 atravè LEA yo epi tou atravè BSEA si gen yon demann odyans regilye ki fèt.
* Pake Refi/Pa gen Repons pou IEP: Opsyon Rezolisyon Litij BSEA yo
  + Yo bay BSEA enfòmasyon sou tout IEP ki refize totalman, ki refize an pati ak sa yo pa reponn ditou yo.
  + BSEA voye yon rapèl chak ane bay distri eskolè a ansanm ak lis enfòmasyon yo oblije bay BSEA lè yo rejte yon IEP totalman oswa pasyèlman oswa lè yo pa reponn yon IEP.
  + Yon fwa BSEA an resevwa enfòmasyon sa a nan men distri yo, li ap voye yon apke enfòmasyon bay fanmi yo ki gen ladan l enfòmasyon ak bwochi sou:
    - Rezolisyon Litij,
    - Pwosesis Odyans Regilye,
    - Ajans Lokal ak Ajans Defans ki kapab bay reprezantasyon gratis oswa a ba pri,
    - Pwogram SpedEx [Massachusetts.](https://spedex.squarespace.com/)
  + Chak ane, BSEA voye pake Enfòmasyon sou Odyans Regilye bay plis pase di mil paran.
* Pou wè kokennchenn sansibilizasyon Kowòdonatè ak konseye rezolisyon yo fè, ale nan seksyon "Sansibilizasyon" ki pi ba a.

### KILÈ POU ITILIZE PWOSESIS REZOLISYON LITIJ LA

Pwosesis rezolisyon litij la ofri yon opòtinite pou paran, elèv adilt yo, ak distri eskolè piblik epi ajans eta yo rezoud litij yo gen sou dosye tankou ediskasyon espesyal oswa aranjman 504 konsènna nenpòt sijè ki antre nan kad seksyon [34 CFR § 300,](https://sites.ed.gov/idea/statute-chapter-33) [603 CMR § 28,](https://www.doe.mass.edu/lawsregs/603cmr28.html?section=08) ak [§504 nan Lwa sou Reyabilitasyon ane 1973 la,](https://www.dol.gov/agencies/oasam/centers-offices/civil-rights-center/statutes/section-504-rehabilitation-act-of-1973) sa ki gen ladan l tou dosye ki te parèt anvan yon plen odyans regilye. Sa gen ladan l tou dosye ki gen pou wè ak idantifikasyon, evalyasyon, oswa

plasman edikasyon yon timoun ki gen andikap, oswa dispozisyon yon edikasyon piblika pwopriye ki gratis (free appropriate public education, FAPE) pou yon timoun ki gen yon andikap, epi tou nenpòt lòt dosye ki ap parèt nan kad 34 CFR part 300 ak 603 CMR

§ 28 ki kapab oswa ki kapab pa mennen nan yon pwosesis odyans regilye. Pati konsène yo pa bezwen pote plent pou yon pwosedi regilye si yo vle gen aksè ak sèvis rezolisyon litij.

Kèk egzanp pwoblèm ki kapab benefisye sèvis rezolisyon litij, men yo pa limite sèlman ak:

* FAPE
* Kalifikasyon
* Evalyasyon
* Akomodasyon/Modifikasyon pou IEP
* Objektif IEP
* Rezo sèvis Livrezon IEP
* Lòt IEP
* LRE/Plasman
* Ane Eskolè Pwolonje
* Pwogramasyon Tranzisyon
* Sèvis Konpansasyon
* Transpò
* Plan Amenajman 504
* Olye yon Sesyon Odyans pou Pwosedi Regilye
* Dezakò sou Pwogramasyon Entèvansyon Alavans

Pati yo gendwa angaje yo nan pwosesis rezolisyon litij la volontèman pou rezoud yon plent odyans pwosedi regilye BSEA ki deja depoze oswa yon plent PRS ki annatant. Pati konsène yo kapab gen aksè ak rezolisyon litij menm si pa gen okenn odyans pwosedi regilye oswa plent PRS[3](#_bookmark2). Pati konsène ki ap patisipe nan rezolisyon litij yo ap mete tèt yo dakò sou pwoblèm ki kapab mennen nan pwosesis rezolisyon litij volontè.

Tanpri kontakte Konseye Rezolisyon Litij ki kouvri rejyon w lan oswa Kowòdonatè Rezolisyon Litij la si w gen kesyon sou sa ki kapab mennen nan rezolisyon litij.

### KILÈ YO PA KAPAB ITILIZE SÈVIS REZOLISYON LITIJ

Yo pa kapab itilize pwosesis rezolisyon litij la pou refize oswa retade dwa yon paran genyen pou l jwenn yon odyans plent pou pwosedi regilye paran an, oswa pou refize nenpòt lòt dwa yo bay daprè Pati B nan [34 CFR §§[300.506(b)(1)](https://sites.ed.gov/idea/regs/b/e/300.506/b/1) and [(8)](https://sites.ed.gov/idea/regs/b/e/300.506/b/8)]. [https://sites.ed.gov/idea/regs/b/e/300.506/b/8.](https://sites.ed.gov/idea/regs/b/e/300.506/b/8) Yo pa kapab itilize Pwosesis Rezolisyon Litij BSEA a pou rezoud litij sou edikasyon jeneral.

Règleman Pati B yo entèdi yon ajans piblik itilize rezolisyon litij pou eseye kontoune:

* sitiyasyon kote yon paran oswa yon elèv adilt pa reponn yon demann, oswa li refize bay konsantman pou, dispozisyon inisyal edikasyon espasyal ak sèvis ki asosye yo [34 CFR §[300.300(b)(3)(i)](https://sites.ed.gov/idea/regs/b/d/300.300/b/3)],
* sitiyasyon kote yon paran oswa yon elèv adilt anile konsantman li te bay pou kontinye bay pitit li oswa li menm edikasyon espesyal ak sèvis ki asosye yo [34 CFR §[300.300(b)(4)(ii)](https://sites.ed.gov/idea/regs/b/d/300.300/b/4)], oswa
* sitiyasyon kote yon paran oswa yon elèv adilt refize bay konsantman, oswa li pa reponn yon demann pou l bay konsantman pou yon premye evalyasyon oswa yon re-evalyasyon yon timoun ki ap suiv kou lakay li oswa ki plase nan lekòl prive pandan se paran yo k ap peye [34 CFR §[300.300(d)(4)(i)](https://sites.ed.gov/idea/regs/b/d/300.300/d/4/i) epi

34 CFR §[300.520](https://sites.ed.gov/idea/regs/b/e/300.520)] .

Selon sa ki di nan 34 CFR §[300.506(a),](https://sites.ed.gov/idea/regs/b/e/300.506/a) yi ka itilize pwosesis rezolisyon litij la pou rezoud nenpòt litij ki asosye ak Pati B nan IDEA ansanm ak règleman aplikasyon li yo anvan yon aparan anile konsantman li pou disponibilite edikasyon espesyal ak sèvis asosye l yo. Sepandan, pou menm rezon ki fè pwosesis resolizyon litij la pa otorize lè yon paran refize bay premye konsantman l pou sèvis (sètadi pou asire dwa paran an genyen pou l refize konsantman l pou pitit li resevwa edikasyon espesyal ak sèvis ki asosye yo valab), pwosesis rezolisyon litij la

3 Tanpri sonje, yon paran oswa yon ajans dwe mande yon odyans san patipri pou pwosedi regilye sou de (2) lane apati dat paran an oswa ajans la te vin konnen oswa te dwe konnen swadizan aksyon ki se baz plent la. Yon paran dwe depoze yon plent PRS nan yon delè yon (1) lane apati dat paran an te vin konnen oswa te dwe konnen swadizan aksyon ki se baz plent lan.

pa apwopriye depi yon paran anile konsantman l pou yo founi sèvis edikasyon espesyal ak sèvis ki asosye yo [[73 Rejis Federal, 1ye desanm 2008, paj 73016](https://sites.ed.gov/idea/files/20081201-Part_B_supplemental.pdf)].

Si yon paran refize bay konsantman l pou yon premye evalyasyon oswa re-evalyasyon pitit li ki enskri nan yon lekòl leta oswa k ap chèche enskri nan yon lekòl leta, oswa si paran yon timoun konsa pa reponn a yon demann pou l bay konsantman pou yon premye evalyasyon, ajans piblik la kapab chèche angaje tèt li nan yon pwosesis rezolisyon litij ak paran an si li kwè timoun nan ta kaoab jwenn avantaj nan evalyasyon oswa re-evalyasyon an.

Rezolisyon litij se pa yon reyinyon ekip epi li p ap ranplase yon reyinyon ekip. Lè ekip yo ap rankontre, se pou regle zafè ekip, pa egzanp, pou revize evalyasyon, fè yon reyinyon revizyon anyèl, elatriye. Lè pati konsène yo rankontre nan kad yon rezolisyon litij, se pou travay ansanm nan kolaborasyon ak èd yon konseye rezolisyon litij nan lide pou rezoud pwoblèm espesifik epi pou antre nan yon akò negosyasyon ekri ki angaje pati yo nan kad pwoblèm sa yo. Pa egzanp, yon ekip pa ta dwe itilize rezolisyon litij pou revize yon nouvo evalyasyon. Si gen yon nouvo evalyasyon ki fèt, ekip la dwe reyini pou revize evalyasyon an epi diskite si gen nenpòt chanjman nan IEP a ki ta dwe fèt. Si pa gen okenn akò apre ekip la reyini, pati konsène yo kapab chwazi volontèman pou yo patisipe nan pwosesis rezolisyon litij la nan lide pou rezoud dezakò yo genyen an.



# REZOLISYON LITIJ ANNAVANS



* + *M.G.L.* ch. 233, § 23C; 34 CFR § 303.431 (<https://sites.ed.gov/idea/regs/c/e/303.431>)
  + Se Paran an ki dwe Fè Demann Pwosesis Rezolisyon Litij la[4](#_bookmark3) oswa Deman Pwogram Sèvis Entèvansyon Annavans lan (Early Intervention Service Program, EISP) devan Kowòdonatè Garanti Pwosediral (Procedural Safeguards Coordinator, PSC) nan Depatman Sante Piblik la (Department of Public Health, DPH)/Pwogram Entèvansyon Annavans la (Early Intervention, EI). ([Demann Rezolisyon Litij nan Kad Entèvansyon Annavans | Mass.gov](https://www.mass.gov/guides/requesting-early-intervention-mediation))
    - Mary Dennehy-Colorusso (978-851-7261 ekstansyon 4016; [mary.dennehy-colorusso@mass.gov](mailto:mary.dennehy-colorusso@mass.gov))
  + Paran/EISP fè demann rezolisyon litij lè yo kontakte PSC a. Yon moun k ap fè demann rezolisyon litij ka fè l nan telefòn, imèl, lè l soumèt yon lèt oswa lè li ranpli yon fòm demann rezolisyon litij: <https://www.mass.gov/doc/early-intervention-mediation-request-form-english/download>
  + PSC ap jere kesyon admisyon an ak pati ki ap fè demann lan.
  + PSC an ap pase demann rezolisyon litij la bay pati ki ap reponn nan.
  + Si toude pati konsène yo aksepte antre nan rezolisyon litij, PSC ap pase enfòmasyon demann yo bay Kowòdonatè Rezolisyon Litij BSEA an ("Kowòdonatè a").
    - Myrto Flessas (857-260-4541; [Myrto.flessas@mass.gov](mailto:Myrto.flessas@mass.gov))
  + Koòdonatè a diskite ansanm ak Konseye Rezolisyon Litij BSEA yo epi li detèmine ki moun ki gen yon dat rezolisyon litij ki disponib nan delè sib 14 jou apre demann lan, pandan l ap asire asiyasyon yon konseye rezolisyon yo chwazi owaza.
  + Yon fwa yo asiyen konseye rezolisyon BSEA a nan ka an, rezolisyon litij lan pral suiv pwosesis admisyon estanda pou rezolisyon an ak pwosesis rezolisyon an li menm. Gade pi ba a.
  + Nan fen pwosesis rezolisyon litij lan, konseye an pral fè PSC konnen si rezolisyon an te rive fèt epi si tou moun te rive jwenn yon akò rezolisyon oswa si sa pa t rive fèt.

4 Pou objektif rezolisyon litij nan kad Entèvansyon Annavans BSEA a, "paran" vle di papa, manman, responsab legal, moun k ap aji antanke paran pou timoun nan, paran adoptif, osw alòt moun k ap pran desizyon legal yo nonmen an akò ak lwa federal.



## FÈ PWOSESIS REZOLISYON LITIJ ANSANM AK BSEA

### FÈ DEMANN YON PWOSEDI REZOLISYON LITIJ

Pou fè yon demann rezolisyon litij, se dirèkteman bay Konseye Rezolisyon Litij BSEA ki asiyen ak yon rejyon patikilye ou dwe fè sa a. Wè enfòmasyon kontak yo (paj 9) (Lyen) Si w ta renmen mande pou yo asiyen yon lòt konseye rezolisyon pou ka w la, tanpri kontakte Kowòdonatè Rezolisyon Litij la.

Pou fè demann rezolisyon litij, se swa w RELE oswa voye IMÈL bay Konseye Rezolisyon Litij ki kouvri rejyon w lan oswa Kowòdonatè Rezolisyon Litij la.

\*\*\*Si w bezwen yon entèprèt pou konvèsasyon w lan, tanpri fè konseye rezolisyon an konnen sa epi li ap fè yon entèprèt antre nan apèl la oswa l ap fè yo tradui imèl la nan lang ou prefere a.\*\*\*

Apre apèl ou oswa imèl ou a, Konseye Rezolisyon BSEA ki te asiyen pou ka w la ap kontakte w sou de (2) jou ouvrab pou fè suivi sou demann ou an. Konseye rezolisyon an pral eksplike pwosesis rezolisyon litij lan, ki gen ladan l karakteristik volontè ak konfidansyalite sèvis rezolisyon an ansanm ak entansyon pati konsène yo pou yo antre nan yon akò antant alekri.

Ki Moun ki akpab Fè Demann yon Pwosesis Rezolisyon Litij?:

|  |  |
| --- | --- |
| Elèv | Distri Eskolè |
| * Elèv adilt ki gen 18 lane oswa pi plis * Paran Elèv ki gen mwens pase 18 lane * Responsab Elèv * Ranplasan Edikasyon Elèv * Defansè Elèv/Fanmi an (ak pèmisyon) * Avoka k ap travay nan non Elèv/Fanmi an (ak pèmisyon) | * Direktè Edikasyon Espesyal nan Distri Eskolè * Reprezantan Rezolisyon nan Distri Eskolè * Avoka Distri Eskolè k ap travay nan non Elèv/Fanmi an (ak pèmisyon) * Direktè Distri Eskolè |

Lòt Enfòmasyon Enpòtan pou Pataje avèk Konseye Rezolisyon an

* Non ou ak wòl ou
* Non Elèv la
* Laj/Klas/Lekòl Elèv la
* Distri Eskolè
* Non Direktè Edikasyon Espesyal
* Non Paran/Responsab Legal/Ranplasan Edikasyon
* Telefòn
* Imèl
* Ki moun ki gen mwayen legal pou pran desizyon pou Elèv la?
* Èske Paran yo marye? Kijan kapasite pou pran desizyon an pataje ant paran ki pa marye yo?
* Ki moun ou planifye ki ap vin avèk ou nan pwosesis rezolisyon litij la?

Chak pati konsène chwazi ki moun y ap vin avèk yo nan pwosesis rezolisyon litij la. Menm lè gen anpil pati konsène ki reprezante tèt yo nan pwosesis rezolisyon litij la, pati yo gen pèmisyon pou yo vin ak yon (plizyè) moun ki ap la pou sipòte yo. Tanpri fè nou konnen ki moun ou planifye vin ak li (yo) (pa egzanp: Moun pou Sipò Familyal, Founisè Sèvis, Defansè, Avoka, Lòt). Nou rasanble enfòmasyon sa yo pou asire nou konnen ki moun ki enplike nan ka Elèv la.

* Èske ou planifye ki ap vin avèk yon avoka nan pwosesis rezolisyon litij la?

Pifò pati yo chwazi patisipe nan pwosesis rezolisyon litij la san yon avoka; sepandan pati yo gen dwa pou yo mennen avoka nan pwosesis rezolisyon litij la. Si yon pati konsène mennen yon avoka nan pwosesis rezolisyon litij la, lòt pati a dwe konnen sa anvan pwosesis rezolisyon an pou li ka jwenn yon opòtinite pou mennen yon avoka tou nan rezolisyon litij la, si tout fwa li vle.

* Kisa w gen pwojè pale sou li epi rezoud nan pwosesis rezolisyon litij la (bay yon ti rezime tou kout, 2 a 3 fraz konsa)? Egzanp pwoblèm ki kapab egziste yo se: Elijiblite, Evalyasyon, Akomodasyon/Modifikasyon IEP, Objektif IEP, Rezo Sèvis IEP, Lòt pwoblèm nan kad IEP, Plasman, Ane Lekòl Pwolonje, Pwogram Tranzisyon, Sèvis Konpansasyon, Transpò, Plan Aranjman 504, elatriye). Konseye rezolisyon w lan kapab ede w reflechi epi klarifye pwoblèm ou ap chèche rezoud yo.
* Èske gen yon Odyans BSEA aktyèman la a?
* Èske gen yon Plent pou Sistèm Rezolisyon Pwoblèm (PRS) aktyèman la a?
* Èske fanmi an bezwen sèvis entèpretasyon? Ki Lang:
* Èske fanmi an bezwen lòt aranjman fèt pou li?
* PA: Voye dokiman bay konseye rezolisyon an anvan pwosesis rezolisyon litij la.
* PA: Mete konseye rezolisyon an nan kominikasyon ki gen ant fanmi an ak lekòl la.

Yon Fwa Konseye Rezolisyon an Fin Resevwa Yon Demann:

* Konseye rezolisyon an pral diskite ak pati konsène yo, espesyalman ak paran yo sou sa yo dwe atann yo epi kijan yo dwe prepare yo pou rezolisyon litij la.
* Konseye rezolisyon litij la pral pase demann rezolisyon an bay lòt pati ki nan litij la.
* Kòm pwosesis rezolisyon litij lan se yon pwosesis volontè, konseye a pral travay ak lòt pati konsène a pou detèmine si li dakò pou itilize sèvis rezolisyon litij lan pou rezoud konfli a.
* Si lòt pati a dakò antre nan pwosesis rezolisyon litij la, konseye a pral voye yon imèl ki gen fòm Akò pou Rezolisyon an ki dwe siyen epi yo dwe voye tounen pou pwosesis la ka kontinye. Si yon pati konsène pa gen aksè a imèl oswa si li mande pou gen nenpòt aranjman ki fèt pou resevwa epi retounen fòm nan, konseye a pral travay ak pati a pou ba li aranjman ki nesesè yo. Yon fwa toude pati konsène yo fin retounen fòm Akò pou Rezolisyon an nan yon imèl bay konseye a, konseye a pral pwograme pwosesis rezolisyon litij lan an kolaborasyon ak pati yo. Y ap tabli dat pou rezolisyon litij yo pandan y ap konsidere disponiblite fanmi an, disponiblite Distri Eskolè a, ak disponiblite Konseye Rezolisyon Litij la. Y ap pwograme sesyon rezolisyon litij la byen vit.
* Si lòt pati konsène a pa vle antre nan pwosesis rezolisyon litij la, li ta dwe fè konseye a konnen sa a. Yon lòt fwa ankò, na p fè konnen rezolisyon litij se yon opsyon ki volontè, pèsòn pa gen obligasyon pou patisipe ladan l. Konseye rezolisyon an dwe bay repons pou demann rezolisyon litij la sou yon peryòd 30 jou nan lide pou pwograme oswa anile demann lan. Si yon pati pa reponn yon demann rezolisyon litij nan espas 30 jou apre konseye a resevwa demann rezolisyon an, konseye a pralanile demann rezolisyon litij lan epi li pral konsidere yo refize demann lan.
* Pati konsène yo kapab dakò volontèman pou yo rezoud kèk pwoblèm pandan yo chwazi refize fè sa pou lòt pwoblèm. Konseye a pral travay ak pati konsène yo pou detèminen si yo aksepte antre nan pwosesis rezolisyon litij la sou ti kantite pwoblèm sa a.
* Si yon pati pa sèten si li ta renmen kontinye nan pwosesis rezolisyon litij la, li ta dwe fè konseye a konnen sa epi li ka pwograme yon lè pou pale plis toujou sou fason rezolisyon litij lan ta ka itil nan sitiyasyon an ak ki lòt opsyon ki ka genyen pou rezoud litij la.
* Yon fwa konseye a jwenn yon repons nan men pati ki pa t fè demann lan, konseye a pral chèche kontakte pati ki fè demann rezolisyon litij la epi l ap enfòme l sou repons yo resevwa pou demann yo a.
  + Si lòt pati a refize antre nan pwosesis rezolisyon an, konseye a pral pale sou lòt opsyon ki kapab egzsite pou rezoud pwoblèm lan.
  + Si lòt pati an aksepte antre nan pwosesis rezolisyon litij la, konseye a pral travay ansanm ak pati konsène yo pou pwograme yon pwosesis rezolisyon litij.

#### AKÒ POU REZOLISYON LITIJ (Imèl)

Jan noupale sou sa pi wo a, yon fwa toude pati konsène yo rive dakò pou yo antre nan pwosesis rezolisyon litij la, konseye rezolisyon an ap voye yon imèl (w ap wè l anba a) ki gen ladan l fòm Akò pou Rezolisyon sa a ak enstriksyon ki mache ak li yo. Pati ki ap patisipe nan rezolisyon litij yo dwe ranpli fòm nan epi voye l tounen dirèkteman bay konseye a nan lide pou kòmanse pwosesis rezolisyon litij la.

Pati konsène yo dwe voye fòm nan tou bay tout patisipan yo planifye envite nan pwosesis rezolisyon litij la; patisipan adisyonèl sa yo dwe ranpli fòm nan epi voye l tounen dirèkteman bay konseye a anvan pwosesis rezolisyon litij la. Pati yo pa kapab siyen fòm lan nan non okenn moun ki pa timoun minè yo si timoun sa planifye patisipe nan pwosesis rezolisyon litij la.


\*\* Tanpri ranpli fòm sa a epi voye l tounen nan yon imèl ban mwen tousuit. Epitou, voye fòm sa a bay nenpòt moun ki pral patisipe nan Pwosesis Rezolisyon Litij lan epi mande yo ranpli epi voye l dirèkteman bay Konseye a nan yon imèl.

Chak moun k ap patisipe nan rezolisyon litij la ap ranpli fòm imèl sa a epi voye l tounen dirèkteman bay konseye rezolisyon litij yo atravè adrès imèl endividyèl pa yo. Yo p ap pwograme pwosesis rezolisyon litij la jiskaske fòm sa a fin ranpli epi jiskaske

Pa gen lyen ipètèks, ou pral antre enfòmasyon ou nan yon imèl pou repons Konseye a dirèkteman.

ENSTRIKSYON:

1. Reponn imèl sa a,
2. Glise Desann pou jis ou rive nan seksyon WOUJ la,
3. Mete kisè a dèyè chak seksyon epi mete enfòmasyon w,
4. Voye imèl ou a tounen dirèlkteman bay Konseye a.

THE COMMONWEALTH OF MASSACHUSETTS

#### Division of Administrative Law Appeals Bureau of Special Education Appeals

Mediator Name, Mediator

14 Summer St., Malden, MA 02148

Telefòn: ###-###-#### Imèl: [first.last@mass.gov](mailto:first.last@mass.gov)

AKÒ REZOLISYON

Elèv:

Paran/Responsab Legal:

Distri:

Elèv, Paran/Responsab Legal, ak Distri Eskolè (“Pati yo”) ki nan litij yo ak patisipan yo envite yo (yo tout vin pote non “Patisipan yo”), ki gen siyati elektwonik yo ki parèt anba a, dakò pou yo tout genyen yon Konseye Rezolisyon Biwo Edikasyon Espesyal ("Konseye Rezolisyon") ki travay pou rezoud litij la dapre lwa 603 CMR 28.08(4); *M.G.L.* ch. 233, § 23C; ak 34 CFR § 300.506 ansanm ak konfimasyon ki pi ba yo:

Nati Pwosedi Rezolisyon Litij lan

Patisipan yo konprann rezolisyon litij se yon pwosesis negosyasyon volontè kote yon Konseye rezolisyon litij san patipri ede Pati konsène yo negosye yon akò alekri pou rezoud kèk oswa tout litij yo genyen ant yo nan kolaborasyon. Patisipan yo konprann konseye a pral travay san patipri nan non tout Pati konsène yo pou ede yo jwenn yon antant alekri. Patisipan

Yo konprann Konseye a pa gen okenn otorite pou l deside okenn ka epi li p ap aji kòm reprezantan, avoka, oswa konseye legal pou okenn pati.

Pwosesis Rezolisyon Litij la Volontè

Pati konsène ki prezan yo deklare entansyon bòn fwa yo gen pou yo konplete pwosesis rezolisyon litij yo a lè yo rive gen yon akò rezolisyon alekri ki angaje yo. Sepandan, nou konprann nenpòt Pati kapab kite oswa sispann pwosesis rezolisyon litij lan nenpòt ki lè, pou nenpòt ki rezon, jiskaske moman pou yo siyen akò rezolisyon an rive.

Pwosesis Rezolisyon Litij la Konfidansyèl

Rezolisyon litij se yon pwosesis konfidansyèl (*M.G.L.* ch. 233, § 23C; 34 CFR § 300.506). Diskisyon sou rezolisyon litij, nenpòt pwojè rezolisyon, ak nenpòt akò ki baze sou rezolisyon litij ki pa siyen yo konfidansyèl, yo pa kapab pataje yo ak pati konsène ki pa t prezan pandan reyinyon rezolisyon litij lan, epi yo pa kapab aksepte yo nan okenn tribinal oswa lòt pwosedi kontestasyon. Ou *kapab* pataje konvèsasyon sou rezolisyon litij ak avoka ou. Patisipan yo dakò pou yo pa rele konseye rezolisyon litij la pou temwaye konsènan rezolisyon an oswa pou founi nenpòt materyèl pwosedi rezolisyon an nan kad litij alavni oswa nan kad litij ki annatant.

Patisipan yo dakò yo pa pral difize, anrejistre videyo, anrejistre odyo, oswa fè foto sesyon oswa materyèl rezolisyon litij la. Li ilegal nan Massachusetts pou filme oswa anrejistre yon lòt moun sof si li ba w konsantman li anvan pou w fè sa (M.G.L. Ch. 272, § 99(C)). Nan ka kote rezolisyon litij la rive fèt sou yon platfòm anliy oswa sou telefòn, Patisipan yo dakò pou yo divilge bay Konseye a tout moun ki ap patisipe epi ki prezan nan sesyon rezolisyon an.

Pou konfim ou aksepte Akò Rezolisyon sa a, tanpri ranpli enfòmasyon sa yo epi voye sa w reponn lan nan yon imèl repons w ap voye nan adrès imèl dirèkteman bay Medyatè a. Akò sa a pral pwolonje nan nenpòt dezyèm sesyon k ap gen pou Rezolisyon litij sa a.

Non (siyati elektwonik): /s/ Wòl/pozisyon:

Adrès:

Dat Siyati:

Si ou se Paran/Responsab Elèv la epi 1.) Elèv la pral patisipe nan Pwosesis Rezolisyon Litij BSEA EPI 2.) Elèv la gen mwens pase 18 lane, se ou ki legalman ap pran swen li, oswa ou gen Pwokirasyon Dirab pou Elèv la, tanpri konfime Elèv la aksepte Akò sa a pou w ale nan Rezolisyon Litij nan non li. Akò sa a pral pwolonje nan nenpòt dezyèm sesyon k ap gen pou Rezolisyon litij sa a.

Non Elèv la:

Non Paran/Responsab Legal/Moun ki gen Deziyasyon Legal pou Siyen an (siyati elektwonik): /s/ Wòl/pozisyon:

Adrès:

Dat Siyati:

Si Elèv la gen 18 lane oswa plis epi li pral patisipe nan sesyon Rezolisyon Litij la poukont li, li dwe ranpli epi retounen fòm sa a dirèkteman bay adrès imèl Konseye Rezolisyon an ak pwòp adrès imèl li.

Lè w reponn imèl sa a epi w bay enfòmasyon yo mande w yo, ou dakò pou antre nan pwosesis rezolisyon litij la pandan w ap respekte kondisyon patisipasyon nan rezolisyon ki afiche pi wo yo.

Yon fwa fòm imèl sa fin ranpli epi yo voye l tounen bay Konseye a, Konseye a pral travay an kolaborasyon ak Pati konsène yo pou pwograme yon dat mityèl yo tout dakò sou li pou sesyon rezolisyon litij la. Y ap pwograme sesyon rezolisyon litij la pandan y ap konsidere disponiblite Patisipan yo ak disponiblite Konseye Rezolisyon an.

Mèsi,

Tanpri kontakte konseye w la pou w poze kesyon oswa si w bezwen tradui fòm lan. Mete sou sa, si yon paran oswa yon elèv pa gen aksè a yon òdinatè oswa pa gen adrès imel, konseye a pral fè aranjman pou yo bay fanmi an fòm atravè lekòl elèv la oswa nan biwo administratif distri a pou yo

li l epi pou yo siyen l an pèsòn.

### PWOGRAME SEYANS REZOLISYON LITIJ LA

BSEA òganize sesyon rezolisyon litij chak ane. BSEA pa gen yon opsyon rezolisyon litij ki rapid oswa ki annijans, sepandan, BSEA fè tout sa l kapab pou pwograme sesyon rezolisyon litij yo pi vit posib. Nan yon efò pou bay plis aksè nan pwosesis la, BSEA ofri sèvis rezolisyon litij swa vityèl oswa an pèsòn. Nan moman an, anviwon 80% nan sesyon rezolisyon litij BSEA yo fèt sou yon platfòm videyokonferans (Zoom) epi gen 20% ki fèt an pèsòn.

Konseye ki asiyen nan rejyon w lan pral travay ak toude pati yo pou detèmine dat, lè ak kote sesyon rezolisyon litij la ap fèt la. Y ap tabli dat pou rezolisyon litij yo pandan y ap konsidere disponiblite fanmi an, disponiblite Distri Eskolè a, ak disponiblite Konseye Rezolisyon Litij BSEA an. Pati konsène yo kpab mande Kowòdonatè Rezolisyon Litij lan oswa konseye yo asiyen pou yo a pou verifye si kòlèg yo ap disponib anvan sa a.

BSEA revize kantite ka konseye yo yon fason enfòmèl pou asire li rezonab, epi pou konnen si tan atant patisipan rezolisyon litij yo ekilibre nan tout rejyon yo. Si kantite ka yon konseye rezolisyon genyen pa rezonab, y ap asiye ka yo yon lòt fwa anndan enstitisyon an. Si kantite ka tout konseye rezolisyon yo pa ekilibre, BSEA pral ajiste zòn rejyonal Konseye yo. Kowòdonatè done an kolekte done sa yo chak semèn nan men konseye yo. Mete sou sa, yo analize asiyasyon rejyonal konseye rezolisyon yo chak ane pou asire yon ekilib nan kantite ka rejyonal yo ak yon koyerans nan pwogramasyon reyinyon rezolisyon litij yo.

IDEA fè konnen chak sesyon nan pwosesis medyasyon an dwe fèt yon kote ki bon pou pati ki nan diskisyon yo [34 CFR §[300.506(b)(5)](https://sites.ed.gov/idea/regs/b/e/300.506/b/5)]. Lè yo fèt an pèsòn, sa nòmalman fèt nan de sal aksesib, prive ak konfidansyèl nan vil oswa kote elèv la abite oswa kote lekòl la ye a. Si pati yo alèz ak kote sesyon rezolisyon litij la ap fèt la, gen plis chans pou yo travay ansanm pou jwenn yon rezolisyon pwoblèm yo genyen an. Souvan fwa, sesyon rezolisyon an konn fèt sou platfòm a distans pou pati yo ka alèz.

Longè pwosesis rezolisyon litij lan chita sou plizyè faktè, tankou kalite ak jan pwoblèm ki prezante yo konplike, disponiblite pati konsène yo, ak volonte pati yo gen pou yo kolabore. Epitou, longè pwosesis rezolisyon litij lan pral gen pou wè ak teknik endividyèl konseye rezolisyon an itilize yo. Nòmalman, pati konsène yo dwe planifye pou mete ant 2 a 4 èdtan lib pou sesyon rezolisyon litij la.

Kèk fwa, yon pwosesis rezolisyon litij ka mande pou fè yon dezyèm sesyon pou fini ak travay pati konsène yo. Dezyèm sesyon sa a ta dwe pwograme ak konseye rezolisyon an. Dapre kondisyon akò rezolisyon yo ki te rive fèt ant pati konsène yo, si yo ta vin dakò sou yon pwosesis rezolisyon pou suivi, pati yo pral pwograme sesyon rezolisyon litij sa ansanm ak konseye rezolisyon an tou.

Pandan IDEA pa espesyalman abòde tan pwosesis rezolisyon litij lan, pwosesis rezolisyon an la pou l fasilite solisyon rapid nan kad diskisyon ant paran ak ajans piblik yo nan nivo lokal epi pou l diminye itilizasyon pwosesis a pwosedi regilye ki pi koute chè epi ki kreye plis divizyon yo [[64 Rejis](https://www.govinfo.gov/content/pkg/FR-1999-03-12/pdf/99-5754.pdf) [Federal, 12 mas 1999,](https://www.govinfo.gov/content/pkg/FR-1999-03-12/pdf/99-5754.pdf) paj 12611]. Se poutèt sa, pwosedi rezolisyon litij BSEA yo asire: (1) Yo pa itilize pwosesis rezolisyon litij la pou refize oswa retade dwa yon paran genyen pou l jwenn yon odyans konsènan plent pou pwosè regilyè paran an, oswa pou refize nenpòt lòt dwa yo bay daprè Pati B nan IDEA a; epi (2) chak sesyon nan pwosesis rezolisyon litij la pwograme nan yon fason ki pa gen reta [34 CFR §§[300.506(b)(1)(ii)](https://sites.ed.gov/idea/regs/b/e/300.506/b/1) and [(5)](https://sites.ed.gov/idea/regs/b/e/300.506/b/5)].

Pati konsène yo kapab gen aksè ak rezolisyon litij menm si pa gen okenn odyans pwosedi regilye oswa plent PRS. Sepandan, si gen yon odyans ki annatant, sof si pati konsène yo dakò pou gen pwolongasyon, itilizasyon pwosesis rezolisyon litij lan ka pa gen enpak sou peryòd rezolisyon 30 jou oswa peryòd 45 jou pou odyans a pwosedi regilye ki tabli yo

nan §§[300.510](https://sites.ed.gov/idea/regs/b/e/300.510) ak [300.515](https://sites.ed.gov/idea/regs/b/e/300.515) (Sonje: Se sèlman yon ofisye odyans ki ka pwolonje peryòd tan 45 jou a dapre yon demann yon pati oswa plizyè pati). Menm jan an tou, itilizasyon pwosesis rezolisyon litij lan ka pa gen enpak sou peryòd plent o nivo Eta 60 jou ki tabli nan[300.152(a)](https://sites.ed.gov/idea/regs/b/b/300.152/a) sof si pati konsène yo dakò yon pwolongasyon [34 CFR §[300.152(b)(1)(ii)](https://sites.ed.gov/idea/regs/b/b/300.152/b)].

BSEA ofri opsyon pou gen entèprèt gratis pou pati konsène yo; tanpri asire w ou fè konseye rezolisyon an konnen si youn nesesè pou pèmèt gen ase tan ki disponib pou pwogramasyon. Mete sou sa, konseye a pral travay ak pati konsène yo pou bay nenpòt aranjman ki nesesè pou jwenn aksè nan pwosesis rezolisyon litij lan. Tanpri fè konseye a konnen si ou bezwen nenpòt aranjman pou jwenn aksè nan pwosesis rezolisyon litij la.

*Yo ankouraje fanmi yo ak distri eskolè yo pou yo kontinye travay ansanm pandan y ap tann sesyon rezolisyon litij ki pwograme pou yo a. Si pati yo rezoud pwoblèm yo anvan sesyon rezolisyon litij lan, yo kapab fè konseye a konnen pwoblèm yo an te rezoud epi yo anile sesyon rezolisyon litij lan.*



### PREPARE POU SEYANS REZOLISYON LITIJ LA

Preparasyon pou rezolisyon litij lan pral fè pwosesis la pi efikas ak fyab epi l ap redui kantite estrès nan sesyon rezolisyon litij la.

Asire:

* Ou nan yon espas ki konfidansyèl epi ki silans.
* Ou planifye 2 jiska 4 èdtan w pral pase ap patisipe nan pwosesis la.
* Ou gen ti bagay pou w manje ak bwè pandan tout tan rezolsiyon litij la ap dire a.

Anvan rezolisyon an, panse:

* Kisa mwen vle anvan sesyon rezolisyon an? Pa sèlman idantifye pwoblèm lan, prepare w pouw jwenn solisyon.
* Ki moun mwen bezwen gen ak mwen pou m anrtre nan yon akò rezolisyon?
* Ki dokiman ki itil mwen nan reflechi sou pwogram edikasyon espesyal elèv la epi kisa m ap chèche nan rezolisyon litij la?

Epitou, ou ka konsidere sa yo:

* Kisa ki enpòtan pou mwen? Poukisa?
* Kisa ki kapab enpòtan pou lòt pati konsène a? Poukisa?
* Ki opsyon ki kapab satisfè enterè m yo?
* Ki opsyon ki kapab satisfè enterè lòt pati ki konsène a?
* Ki lòt altènativ ki ka genyen si nou pa kapab jwenn yon akò sou tout pwoblèm yo?
* Kisa k ap rive si nou pa jwenn yon akò nan rezolisyon litij lan?

A kisa rezolisyon an ka sanble?

* Vize: Èske pwosesis rezolisyon litij lan satisfè enterè mwen epi èske li ta ka reponn ak ase nan enkyetid debaz lòt pati a kote gen omwen yon posibilite yo ta dakò sou li?
* Gen ladan l: Rezolisyon an kapab pa pafè, men li ta kapab satisfè enterè debaz mwen yo pou mwen kapab satisfè yon fason rezonab.
* Viv ak: Mwen kapab viv ak rezolisyon an, li kapab pa pafè oswa li kapab pa tout sa m vle, men li miyò pase yon akò nou pa rive jwenn. Kèk egzanp nan chak kategori sa yo?

Chanje Mantalite w pou w vin gen yon Mantalite Rezolisyon Litij:

* Prepare w pou w vin rezoud pwoblèm lan, pa sèlman pou idantifye l.
* Sonje sa a se yon pwosesis kolaborasyon ki fèt pou avanse pi devan ak sitiyasyon an, prepare w pou w ka fleksib.
* Pwosesis rezolisyon litij la konsantre sou sa ki ka rive alavni, pa sou sa ki te oswa ki pa t rive nan anvan yo - ki sa ou vle travay sou li pou l avanse?
* W ap bezwen prepare w pou w tande ak aprann nouvo opsyon ak lide.
* W ap bezwen prepare w pou w bay priyorite epi kite kèk bagay pase pou n kapab avanse.
* Gen anpil posibilite nou pral jwenn yon akò si pati konsène yo konsantre sou yon rezolisyon ki bon pou tout pati yo.
* Konsantre sou pwoblèm nan, pa sou moun nan.
* Pratike pwogresyon, pa pratike pèfeksyon.



LIS VERIFIKASYON PARAN

Fè Demann/Tabli yon Rezolisyon Litij

* Èske mwen te swa voye imèl bayoswa rele konseye a dirèkteman pou fè demann rezolisyon litij mwen an?
* Èske m poze konseye rezolisyon an kesyon m genyen yo?
* Èske m bay konseye rezolisyon an enfòmasyon ki apwopriye ak enpòtan yo?
* Èske nou pare pou pwosesis rezolisyon litij lan? Èske lekòl la konnen konfli a?

Preparasyon (Defansè/Paran)

* Èske mwen vle aksepte oswa refize Demann Rezolisyon Litij lan?
* Èske mwen ka antre nan pwosesis rezolisyon litij la ak bòn fwa?
  + Èske mwen vle travay an kolaborasyon ak lelòl la pou rezoud litij la nan yon sesyon rezolisyon litij? Ebyen wi!
  + Èske mwen vle konnen desizyon yo pran pou detèminen kiyès ki gen rezon ak kiyès ki pa gen rezon? Petèt pwosesis rezolisyon litij la pa pwochen demach mwen dwe fè a.
* Èske mwen dakò pou m fleksib?
* Ki pwoblèm mwen vle rezoud yo?
* Èske gen pwoblèm mwen pa vle abòde nan pwosesis rezolisyon litij la? Èske mwen te di konseye a sa?
* Èske m te konsidere pwen fò ak/oswa feblès ka mwen an?
* Èske nou konfime dat/lè/kote sesyon rezolisyon an ap fèt la?
* Èske mwen gentan genyen 2 jiska 4 èdtan lib pou sesyon rezolisyon litij la?
* Ki moun mwen gen bezwen l nan sesyon rezolisyon litij la pou pran yon desizyon?
* Èske mwen konprann "mantalite rezolisyon litij la"?
* Èske mwen te konsidere ki konpwomi m ta ka itilize?
* Èske mwen konsidere emosyon pa m lè m ap prepare pou rezolisyon litij?
* Èske mwen konsidere fleksibilite yon Akò Rezolisyon (negosyasyon, separasyon ak IEP, revizyon/modifikasyon IEP)?
* Èske mwen konsidere sa m ta renmen pataje nan sesyon kolektif la ak sa m ta vle kenbe pou sesyon prive a?
* Èske mwen kreye yon lis klè epi konplè sa m ta swete ki fèt nan kad rezolisyon litij la?
* Èske mwen vle revize ka sa ak yon avoka oswa yon defansè anvan yo louvri l pou kesyon negosyasyon nan kad rezolisyon litij la? Si wi, èske m te bay konseye rezolisyon an yon avi ki eksplike sa klè?
* Èske mwen vle avoka mwen an prezan nan sesyon rezolisyon litij la?
* Èske gen yon lang patikilye mwen vle yo itilize nan Akò Rezolisyon an?

Apre Rezolisyon Litij la

* Èske mwen te sisten akò rezolisyon la elektwonikman si se te yon sesyon rezolisyon litij vityèl?
* Èske mwen te rezevwa yon kopi Akò Rezolisyon an?
* Èske mwen konprann obligasyon mwen genyen nan kad Akò Rezolisyon an?
* Èske mwen konprann karaktè konfidansyèl pwosesis rezolisyon litij la ak nenpòt kominikasyon konfidansyèl ki gan nan akò rezolisyon an?
* Èske estati IEP a klè? Èske mwen gen kesyon sou sa yo vle di lè yo di "rete branche"?
* Si pa t gen yon akò ki rive fèt, ki lòt etap m gen pou m pase?
* Èske mwen bezwen yon rezolisyon litij suivi?
* Èske nou vle itilize pwosesis Ekip Fasilite BSEA a?

LIS VERIFIKASYON DISTRI A

Fè Demann/Tabli yon Rezolisyon Litij

* Mwen te swa voye imèl oswa rele konseye a dirèkteman pou fè yon demann rezolisyon litij?
* Èske m bay konseye rezolisyon an enfòmasyon ki apwopriye ak enpòtan yo?
* Èske nou fè tout reyinyon ekip ki nesesè anvan sesyon rezolisyon litij la?
* Èske Paran an konnen nou ap fè demann rezolisyon litij?

Preparasyon (Direktè a)

* Èske Distri a vle aksepte oswa refize Demann Rezolisyon Litij lan?
* Èske mwen reponn konseye a san pran reta?
* Èske mwen ap antre nan pwosesis rezolisyon litij la ak bòn fwa?
* Èske mwen dakò pou m fleksib?
* Ki pwoblèm mwen vle rezoud yo?
* Èske gen pwoblèm mwen pa vle abòde nan pwosesis rezolisyon litij la?
* Ki pwen fò ak/oswa feblès ki genyen nan ka mwen an?
* Èske nou konfime dat/lè/kote sesyon rezolisyon an ap fèt la?
* Èske mwen gentan genyen 2 jiska 4 èdtan lib pou sesyon rezolisyon litij la?
* Èske nou gen de espas konfidansyèl ki rezève pou sesyon rezolisyon litij la?

Preparasyon (Manm Pèsonèl yo)

* Ki moun mwen gen bezwen l nan sesyon rezolisyon litij la pou pran yon desizyon?
* Èske mwen te fè tout manm pèsonèl yo konnen ki moun ki dwe prezan?
* Èske mwen te eksplike "mantalite rezolisyon litij la" bay manm pèsonèl mwen yo?
* Èske mwen te fè Manm Ekip Eskolè yo konnen yo ka kontinye travay ak fanmi an pandan n ap tann sesyon rezolisyon litij la?
* Èske mwen ak manm pèsonèl yo te konsidere ki konpwomi nou ta ka itilize? Èske nou konsidere lòt fason oswa fason kreyatif pou jwenn yon rezolisyon?
* Èske mwen te travay ak nenpòt manm pèsonèl ki posib pou yo agresif oswa emosyonèl sou koze itilizasyon metòd rezolisyon litij la?
* Èske mwen pale ak manm pèsonèl yo sou fleksibilite yon Akò Rezolisyon (negosyasyon, separasyon ak IEP, revizyon/modifikasyon IEP)?
* Èske mwen pale sou sa Distri a ta renmen pataje nan sesyon kolektif la ak sa nou ta vle kenbe pou deba a?

Preparasyon (Avoka)

* Èske mwen dwe revize ka sa ak avoka nou an?
* Èske mwen vle avoka nou an prezan nan sesyon rezolisyon litij la?
* Èske gen yon lang patikilye mwen vle nan Akò Rezolisyon mwen an?
* Si avoka nou an ap prezan, èske mwen bay konseye rezolisyon an yon avi ki klè sou sa a?

Apre Rezolisyon Litij la

* Èske mwen te sisten akò rezolisyon la elektwonikman si se te yon sesyon rezolisyon litij vityèl?
* Èske mwen fè manm pèsonèl apwopriye yo konnen gen yon akò?
* Èske mwen bay tout moun ki bezwen kopi yo yon kopi akò a?
* Èske akò a sere nan yon kote ki apwopriye?
* Èske mwen asiyen tach espesifik pou manm pèsonèl yo nan lide pou asire tout eleman akò a respekte?
* Èske nou resepkte delè nou tabli nan rezolisyon litij yo?
* Èske mwen te revize nenpòt kominikasyon konfidansyèl ak manm pèsonèl yo pou asire yo konprann yo?
* Èske estati IEP a klè? Èske mwen gen kesyon sou sa yo vle di lè yo di "rete branche"?
* Si nou pa rive jwenn yon antant (akò), ki pwochen demach na p fè?
* Èske mwen bezwen yon rezolisyon litij suivi?
* Èske nou vle itilize pwosesis Ekip Fasilite BSEA a?

##### PATI KI AL NAN REZOLISYON LITIJ YO

"Pati" nan rezolisyon litij lan se moun ki pran desizyon legal pou elèv la, souvan paran yon timoun ki gen yon andikap jan sa defini nan §[300.30](https://sites.ed.gov/idea/regs/b/a/300.30) epi/oswa elèv adilt la, AK yon reprezantan distri eskolè a (LEA) ki gen otorite pou l negosye nan non LEA a, oswa si sa apwopriye, yon ajans Leta selon §[300.228,](https://sites.ed.gov/idea/regs/b/c/300.228) oswa lòt ajans piblik ki gen responsablite pou edikasyon timoun andikape yo.

[34 CFR §[300.506](https://sites.ed.gov/idea/regs/b/e/300.506)]. Kontrèman ak plent Eta a, ki se plent nenpòt òganizasyon oswa moun kapab depoze, pwosesis rezolisyon litij nan IDEA dwe disponib sèlman pou paran, elèv adilt, ak ajans edikasyon piblik pou rezoud diskisyon ki enplike nenpòt pwoblèm ki site nan 34 CFR pati 300, tankou pwoblèm ki rive anvan yo depoze yon plent a pwosedi regilye.

Dapre §[300.33,](https://sites.ed.gov/idea/regs/b/a/300.33) tèm "ajans piblik la" vle di DESE, LEA yo, ajans sèvis edikasyon (ESAs), lekòl piblik san bi likratif ki pa fè pati LEA ak ESA epi ki pa yon lekòl nan yon LEA oswa yon ESA, ak nenpòt lòt soudivizyon politik nan Eta a ki responsab pou bay timoun andikape edikasyon. Distri eskolè a oswa reprezantan ajans piblik ki prezan nan sesyon rezolisyon litij lan dwe gen otorite pou angaje LEA nan nenpòt desizyon yo pran.

Mete sou pati konsène yo nan kad rezolisyon litij la, chak pati ap pran desizyons ou patisipan adisyonèl yo, sa vle di ki lòt moun yo pral mennen nan rezolisyon litij lan. Paske rezolisyon litij se yon bagay volontè pou pati konsène yo, nenpòt pati gen dwa pou yo pa patisipe pou nenpòt rezon, sa vle di tou si yon pati pa dakò prezans yon moun lòt pati a vle mennen nan sesyon rezolisyon litij la. Sa a ka gen ladan l objeksyon yon pati fè nan prezans yon avoka ki reprezante swa paran an swa ajans piblik la. Pa egzanp, si paran an vle mennen yon avoka nan sesyon rezolisyon litij lan epi LEA a pa dakò, paran an ka chwazi pa patisipe. Poutèt objektif medyasyon an se pou rive jwenn yon rezolisyon tout moun aksepte mityèlman epi pou yo antre nan yon akò rezolisyon alekri ki angaje toude pati yo, pati yo dwe vin ak nenpòt moun yo mande pou yo antre nan kalite akò sa a nan kad sesyon rezolisyon litij lan.

Si pati konsène yo pa prezan nan sesyon rezolisyon litij la, sesyon an p ap ka kòmanse.

|  |  |
| --- | --- |
| Pati Konsène yo | Egzanp Patisipan Adisyonèl |
| * Moun k ap pran desizyon legal pou elèv la (kapab se paran, responsab legal, ranplasan edikasyon ak/oswa yon elèv (18 lane pou pi piti)).   AK   * Reprezantan Distri Eskolè ki gen otorite negosyasyon OSWA * Reprezantan founisè sèvis Entèvansyon Annavans ki gen otorite negosyasyon legal. | * Elèv * Moun sipò fanmi * Defansè * Founisè sèvis ekstèn * Terapet * Evalyasyon endepandan * Founisè sèvis adomisil ki baze sou asirans * Manm Ekip Eskolè a * Konsilta nan lekòl la * Mnam pèsonèl Edikasyon Espesyal Prive * Manm pèsonèl kolaboratif lekòl la * Avoka * Responsab dosye DDS Responsab dosye DMH * Responsab dosye DCF |

##### ETIDYAN YO NAN PWOSESIS REZOLISYON LITIJ

Paran an (yo) kapab chwazi pou fè pitit li (yo) prezan nan tout oswanan yon pati sesyon rezolisyon litij la. Yo ta dwe konsidere laj ak matirite timoun nan pou detèmine si li apwopriye pou fè l patisipe nan sesyon rezolisyon litij lan ak paran li. Yo ankouraje paran yo pale ak konseye rezolisyon an sou patisipasyon timoun nan.

Pou Elèv ki gen 18 lane oswa plis yo:

Yo mande paran oswa responsab yo pou bay konseye rezolisyon litij la enfòmasyon kontak elèv la pou konseye a kapab diskite sou patisipasyon elèv la nan rezolisyon litij la dirèkteman avèk yo. Pa gen okenn pwoblèm pou paran yo patisipe nan konvèsasyon an tou. Konseye rezolisyon litij la pral bay paran an ak elèv la enfòmasyon sou patisipasyon nan pwosesis rezolisyon litij BSEA a pou elèv ki gen 18 lane oswa plis yo, pou elèv la konprann ki opsyon li genyen. Konseye rezolisyon litij la ap bezwen konnen ki chwa elèv la fè pou priz desizyon nan rezolisyon litij lan epi distri a ak konseye a ap bezwen resevwa tout dokiman ki nesesè ki an rapò ak priz desizyon legal anvan sesyon rezolisyon litij lan.

Opsyon yon elèv ki gen 18 epi plis lane se:

1. Patisipe nan tout Pwosesis Rezolisyon Litij BSEA a epi siyen yon akò ki fèt nan non li. Lè nou di elèv, nou vle pale konsènan tout elèv ki gen otorite pou pran desizyon konplè oswa pataje sou baz edikasyon.
2. Pa patisipe nan Pwosedi Rezolisyon Litij BSEA a. Elèv la gen yon Responsab Legal Tribinal la Deziyen. Responsab Legal Elèv la dwe bay Konseye BSEA a ansanm ak Distri Eskolè Elèv la yon kopi dokiman sou kapasite gad legal li anvan sesyon rezolisyon litij lan. Responsab Legal Elèv la pral patisipe nan tout Pwosesis Rezolisyon Litij BSEA a epi siyen yon akò ki fèt nan non elèv la. Elèv la kapab patisipe nan nenpòt pati nan rezolisyon litij lan.
3. Pa patisipe nan Pwosedi Rezolisyon Litij BSEA a. Elèv la te ranpli yon Fòm Laj Majè ak tout yon temwen devan Distri Eskolè Piblik la epi l transfere *tout otorite pou pran desizyon* yo bay yon lòt moun. Moun yo idantifye antanke moun k ap pran desizyon nan Fòm Laj Majè a, jeneralman se yon paran, pral patisipe nan Pwosesis Rezolisyon Litij la epi siyen yon akò ki fèt nan non elèv la. Elèv la kapab patisipe nan nenpòt pati nan rezolisyon litij lan.
4. Pa patisipe nan Pwosedi Rezolisyon Litij BSEA a. Elèv la pral prezante Distri a ak BSEA yon kopi yon Pwokirasyon ki egzekite kòm sa dwa. Moun yo idantifye antanke moun k ap pran desizyon nan dokiman Pwokirasyon an pral patisipe nan Pwosesis Rezolisyon Litij la epi siyen yon akò ki fèt nan non elèv la. Elèv la kapab patisipe nan nenpòt pati nan rezolisyon litij lan.

Paran yo ta dwe bay konseye rezolisyon an enfòmasyon kontak elèv la epi fè elèv la konnen konseye a pral kontakte li pou pale ak li sou opsyon sa yo. Sa kapab itil si paran an diskite epi eksplike opsyon yo bay elèv la anvan konseye rezolisyon an pale ak li. Tanpri sonje si elèv la chwazi opsyon #3 oswa #4 ki nan lis pi wo a, dokiman yo dwe ranpli epi yo dwe bay konseye rezolisyon a ak distri a dokiman sa yo anvan sesyon rezolisyon litij lan.

Konseye rezolisyon litij la disponib pou reponn nenpòt kesyon ou ka genyen sou patisipasyon elèv nan pwosesis rezolisyon litij lan.

##### AVOKA YO NAN PWOSESIS REZOLISYON LITIJ LA

Byenke pifò pat konsène yo pa chwazi fè sa, pati konsène yo gen pèmisyon pou yo fè avoka yo patisipe nan sesyon rezolisyon litij lan. Yon sesyon rezolisyon litij ki fè reyisit mande pou pati konsène yo konprann epi santi yo satisfè ak devlòpman pwosesis la epi yo dwe siyen yon akò rezolisyon. Yo dwe siyen akò rezolisyon yo nan fen sesyon rezolisyon litij lan; si yon pati konsène vle avoka li revize nenpòt akò rezolisyon anvan li siyen akò a, li ta dwe planifye pou avoka li a patisipe nan sesyon rezolisyon litij lan. Tanpri fè konseye rezolisyon an konnen ou planifye mennen avoka w la lè w ap fè yon demann si sa posib, pou konseye a kapab pèmèt lòt pati konsène a genyen opsyon vini ak yon avoka tou.



### PWOSEDI REZOLISYON LITIJ LAN

Zoom oswa An Pèsòn:

* Zoom: yo pral prepare yon sal reyinyon santral pou Zoom ansanm ak lòt sal prive, konfidansyèl pou pati yo itilize nan moman rezolisyon litij lan.
* An pèsòn: y ap idantifye yon kote, anjeneral nan yon bilding distri kote elèv la ale lekòl la. Y ap prepare de (2) sal. Sal sa yo dwe espas ki prive epi konfidansyèl. Premyeman, toude pati konsène yo ansanm ak konseye a pral rankontre nan yon sal, apre sa chak pati konsène yo ap deplase ale nan pwòp espas prive epi konfidansyèl yo.

Entwodiksyon

* Konseye a pral dirije entwodiksyon yo, li ap etabli règ debaz pou konduit yo, epi l ap dekri pwosesis ak delè pou sesyon rezolisyon litij jounen an.
* Anjeneral, pati konsène yo kòmanse sesyon rezolisyon litij lan ansanm nan yon sèl espas; sepandan, sa depan desizyon pati konsène yo, yo kapab kòmanse sesyon rezolisyon an nan sal ki separe.
* Konseye a pral dekri karaktè volontè ak konfidansyèl rezolisyon litij la epi l ap bay patisipan yo yon opòtinite pou yo poze kesyon pou yo konprann pi byen.

Sesyon an Kolaborasyon

* Konseye an pral mande pati ki fè demann nan pou l fè gwoup la konnen sa y ap chèche rezoud nan pwosesis rezolisyon litij la. Se pa yon moman pou vin pataje yon istwa ki long anpil, se yon moman pou idantifye pwoblèm ki genyen y ap gen pou abòde pandan pwosesis rezolisyon litij la epi idantifye rezilta tout moun vle jwenn alafen yo.
* Konseye an pral mande lòt pati a pou l fè konnen sa l ap chèche rezoud nan pwosesis rezolisyon litij la.
* Konseye a pral repete epi klarifye deklarasyon chak pati yo fè.
* Li pi bon nan kad pwosesis rezolisyon an si pati yo ta konsidere priyorite yo genyen ak rezilta yo v jwenn yo anvan yo kòmanse seyans rezolisyon litij lan.

Sesyon prive

* Y ap deplase pati konsène yo pou yo ale nan sesyon prive ak konfidansyèl.
* Majorite pwosesis rezolisyon litij lan pral fèt nan sesyon ki prive, sa vle di pati yo pral pale dirèkteman ak konseye a, yo p ap nan pale youn ak lòt.
* Sa a pral yon opòtinite pou pataje orijin ak istwa ki lakòz toude pati yo vin kòmanse pwosesis rezolisyon litij la.
* Konseye a pral itilize estrateji ak konpetans li gen nan rezolisyon litij pou l fè pati yo rive rezoud pwoblèm yo.

Devlòpman akò a

* Konseye a pral fè ale vini ant sesyon prive yo pandan l ap travay ak pati konsène yo pou l diminye pwen ki gen dezakò yo epi tou pou l klarifye epi jwenn avantaj pou pwosesis la nan kote pati yo dakò youn ak lòt yo.

Ekri akò a

* Konseye rezolisyon litij la pral ekri kondisyon akò ki rive fèt ant pati konsène yo epi l ap kreye yon dokiman negosyasyon nan kad Akò Rezolisyon.
* Konseye a ak pati konsène yo pral revize Akò Rezolisyon an pou l asire tout moun konprann epi pou asire sa l di yo kòrèk.
* Konseye a pral verifye si pwosesis rezolisyon litij la konfidansyèl?

Siyen akò a

* Pati yo dwe siyen akò rezolisyon yo nan moman sesyon rezolisyon litij yo.
* Si se sesyon an pèsòn, konseye rezolisyon an pral enprime akò rezolisyon an epi pati konsène yo ap siyen akò a nan fen sesyon rezolisyon litij lan.
* Si se sesyon sou Zoom, konseye a pral voye akò a bay pati konsène yo pou yo siyen gras ak yon pwogram siyati elektwonik nan fen jounen sesyon rezolisyon litij lan.

Aprè sesyon rezolisyon litij la

* Akò rezolisyon ki siyen an se yon akò legal ki angaje toude pati konsène yo epi yo dwe aplike l jan sa ekri a.
* Si youn nan pati konsène yo gen yon kesyon oswa ta gen nenpòt chanjman sikonstan, pati yo mèt alèz pou yo kontakte konseye a. Menm lè konseye a pa fè respekte akò rezolisyon an, konseye a pral revize opsyon pati konsène yo pou fè respekte konfòmite nan tribinal eta oswa federal oubyen, si toude pati yo dakò, pati yo ka retounen nan pwosesis rezolisyon litij pou revize akò a.



EMOSYON NAN SESYON REZOLISYON LITIJ LA

* Jere konfli se bagay ki bay estrès epi patisipan yo kapab santi yo enkyete, pè, yo ka se joure yo joure yo, yo ka menm fache oswa destabilize.
* Konseye BSEA yo konprann patisipasyon nan pwosesis rezolisyon litij lan ka lakòz moun gen emosyon ki difisil pou jere epi yo pral travay ansanm ak patisipan yo nan diyite ak konpasyon pou ede yo rive jwenn yon rezolisyon mityèl ak yon opòtinite pou avanse.
* Menm jan an tou, patisipan nan pwosesis rezolisyon litij yo dwe angaje yo nan pwosesis rezolisyon an ak bon lide epi yo dwe trete konseye yo avèk anpil respè ak koutwazi.

# AKÒ REZOLISYON

#### Negosyasyon atravè rezolisyon litij

Objektif rezolisyon litij lan se pou rezoud litij lan nan egzekite yon akò alekri ki legal ki angaje pati konsène yo epi ki reflete rezolisyon sa a.

* Kondisyon akò rezolisyon a angajman sa a pral akonpli atravè diskisyon ki fèt nan akd pwosesis rezolisyon litij la.
* Konseye rezolisyon litij la pral travay ansanm ak pati konsène yo pandan rezolisyon an pou chèche jwenn pwen yo dakò sou yo nan lide pou rezoud kèk oswa tout pwoblèm ki lakòz litij la.
* Konseye rezolisyon litij la pral ekri kondisyon akò ki rive fèt ant pati konsène yo epi kreye yon Akò Rezolisyon ak kondisyon sa yo.
* Pati konsène yo ka diskite sou anpil pwoblèm pandan pwosesis rezolisyon litij lan, men se sèlman kondisyon ki site nan kad yon akò rezolisyon a angajman legal ki egzekite totalman (siyen) yo te dakò epi yo ka aplike.
* Akò rezolisyon an pral deklare tout diskisyon ki te fèt pandan pwosesis rezolisyon litij lan ap rete konfidansyèl epi yo pa dwe itilize yo kòm prèv nan okenn odyans pwosedi regilyè oswa pwosè sivil annapre nan tribinal eta oswa federal.

Rezolisyon litij se yon bagay ki volontè; pati yo ap sèlman siyen yon akò rezolisyon si yo aksepte kondisyon yo. Akò rezolisyon an angaje pati yo yon fwa yo fin siyen. Kòm rezolisyon litij se yon bagay ki volontè, pati yo ap sèlman siyen yon akò rezolisyon si yo aksepte kondisyon yo. Pa gen okenn konsekans yon pati ap sibi poutèt li pa antre nan yon akò rezolisyon nan kad rezolisyon litij la; si pa gen okenn akò nan pwosesis rezolisyon litij la sou kèk oswa sou tout pwoblèm yo, pati konsène yo toujou gen kapasite pou depoze yon plent nan PRS oswa mande yon odyans a pwosedi regilye nan BSEA.

Pati yo dwe siyen akò rezolisyon yo nan fen sesyon rezolisyon litij yo. Si sesyon rezolisyon litij la te an pèsòn, pati konsène yo ap siyen akò rezolisyon an sou tab rezolisyon litij la. Si sesyon rezolisyon litij la te fèt sou Zoom, konseye a pral voye akò a bay pati konsène yo pou yo siyen gras ak yon pwogram siyati elektwonik nan fen jounen sesyon rezolisyon litij lan.

Se paran an ak/oswa elèv adilt la epi yon reprezantan ajans edikasyon piblik ki gen otorite pou angaje ajans sa a ki dwe siyen akò rezolisyon an [34 CFR §[300.506(b)(6)](https://sites.ed.gov/idea/regs/b/e/300.506/b/6)]. Li enpòtan pou pati konsène yo konprann yon fwa yo fin siyen li, akò medyasyon an vin gen yon angajman epi li kapab egzekite nan nenpòt tribinal Leta ki gen jiridiksyon konpetan oswa nan yon tribinal distri Etazini [34 CFR

§§[300.506(b)(7)](https://sites.ed.gov/idea/regs/b/e/300.506/b/7) and [300.537](https://sites.ed.gov/idea/regs/b/e/300.537)]. Si pati konsène yo rezoud yon pwoblèm atravè pwosesis rezolisyon litij la, pati konsène yo dwe siyen yon akò rezolisyon alekri ki angaje yo epi ki tabli rezolisyon sa a epi tou ki deklare tout diskisyon ki te fèt *pandan* pwosesis rezolisyon an ap rete konfidansyèl epi yo pa dwe itilize yo kòm prèv nan okenn odyans pwosedi regilyè oswa pwosè sivil annapre nan tribinal eta oswa federal.

Tanpri sonje, byenke diskisyon ki fèt pandan pwosesis rezolisyon an dwe rete konfidansyèl, ni IDEA ni règleman li ap aplike yo pa abòde ak presizyon koze si wi oswa non akò rezolisyon an li menm dwe rete konfidansyèl. Sepandan, konfidansyalite enfòmasyon nan règleman Pati B nan 34 CFR §§[300.611 rive 300.626](https://sites.ed.gov/idea/regs/b/f) yo epi sa ki nan Lwa sou Edikasyon Fanmi ak Lwa sou Vi Prive (Family Educational Rights and Privacy Act, FERPA), ansanm ak règleman aplikasyon l yo nan 34 CFR pati 99 a ap aplike. Mete sou sa, pa gen anyen nan IDEA oswa nan règleman aplikasyon li yo ki entèdi pati konsène yo dakò pou yo mete volontèman nan akò rezolisyon yo a yon dispozisyon ki limite divilgasyon akò rezolisyon an ann antye oswa an pati

pou lòt pati ki pa pati konsène yo. Mete sou sa, pa gen anyen nan IDEA ki entèdi pati konsène yo dakò pou yo pèmèt akò a pataje bay piblik la.

Si gen pwoblèm ki pa t abòde nan kad akò rezolisyon an, paran kapab pote yon plent devan PRS oswa mande yon odyans regilye nan BSEA pou chèche rezoud pwoblèm sa yo.

#### Echèk nan Aplikasyon Akò Rezolisyon Litij yo

Yon fwa toude pati yo siyen akò rezolisyon an, pati yo gen angajman legal nan kad akò sa a, epi yon paran pa ka chèche chanje kondisyon akò sa a pandan l ap depoze yon plent PRS oswa mande yon odyans a pwosedi regilyepou chanje akò sa a. Yon akò rezolisyon alekri kapab egzekite nan nenpòt tribinal Leta ki gen jiridiksyon konpetan oswa nan yon tribinal distri Etazini [34 CFR §[300.506(b)(7)](https://sites.ed.gov/idea/regs/b/e/300.506/b/7)].

Tanpri sonje:

* Konseye rezolisyon yo pa bay sèvis entèpretasyon pou lang akò rezolisyon yo. Sepandan, si toude pati yo dakò, pati yo ka retounen nan pwosesis rezolisyon litij pou klarifye kesyon lang nan akò rezolisyon litij la.
* Konseye yo ak kowòdonatè a pa egzekite akò rezolisyon yo; konseye yo kapab revize opsyon pati konsène yo pou fè respekte konfòmite nan tribinal eta oswa federal oubyen, si toude pati yo dakò, pati yo ka retounen nan pwosesis rezolisyon litij pou revize akò a.



# PWOSEDI REZOLISYON LITIJ: YON PWOSESIS AKSESIB

BSEA pran mezi pozitif pou l asire pwosesis rezolisyon an gen anpil pwomosyon ki fèt pou li, pou l asire yo konprann li epi pou asire li aksesib pou tout fanmi ak distri eskolè. BSEA revize règleman ak pratik li yo chak ane pou kontwole ak amelyore aksè fanmi yo ak distri eskolè yo nan pwosesis rezolisyon litij la..

BSEA vin ak yon pwogram rezolisyon litij ki efikas epi aksesib atravè règleman notifikasyon serye; konseye rezolisyon ki gen eksperyans k ap travay a tan plen anba sipèvizyon l yo; demann aksesib ak pratik rezolisyon litij li yo; pwogram sansibilizasyon byen kanpe li an; ak asistans teknik pratik li ofri yo.

Li enpòtan pou tout patisipan yo gen aksè a rezolisyon litij nan kad edikasyon espesyal kèlkeswa sitiyasyon sosyo-ekonomik yo, edikasyon, lang, andikap, ras, sèks, oswa kominote pwoteje yo fè pati. BSEA ap chèche asire aksè enpòtan nan enfòmasyon sou pwosesis rezolisyon litij lan, fason pou fè demann yon pwosesis rezolisyon litij, ak fasilite aksè nan pwosesis menm pwosesis rezolisyon litij sa a.

AVI

BSEA pataje ase enfòmasyon enpòtan ak fanmi epi distri eskolè yo sou rezolisyon litij.

* + Nou ankouraje fanmi yo, anplwaye distri yo, ak tout moun ki patisipe nan edikasyon espesyal atravè prezantasyon sansibilizasyon yo, pakè notifikasyon dwa paran yo nan kad pwosedi regilye LEA ofri yo, epi sou sit entènèt BSEA yo pou yo rele Kowòdonatè Rezolisyon an oswa Konseye ki asiye a rejyon yo a pou poze kesyon epi pou jwenn enfòmasyon.
  + BSEA ofri sesyon enfòmasyon gratis sou rezolisyon litij nan tout eta a gras ak Prezantasyon Zoom piblik, dirèkteman bay SEPAC yo, anplwaye distri eskolè yo, gwoup paran yo, gwoup defansè yo, lòt ajans sèvis sosyal leta yo, lekòl edikasyon espesyal an kolaborasyon ak sa ki prive yo, ansanm ak lòt pwogram ki ap travay pou sipòte timoun ki andikape.
  + BSEA bay enfòmasyon sou rezolisyon nan bwochi ak depliyan enfòmasyon ki disponib anndan Pake Enfòmasyon sou Dwa paran yo pou Pwosedi Regilye a. Yo bay BSEA enfòmasyon sou tout IEP ki refize totalman, ki refize an pati ak sa yo pa reponn ditou yo, kote li jeneralman konn resevwa 12,000 notifikasyon nan men LEA yo chak ane. Yon fwa BSEA an resevwa enfòmasyon sa a, li ap voye yon apke enfòmasyon bay fanmi yo ki gen ladan l enfòmasyon ak bwochi sou:
    - Rezolisyon Litij,
    - Pwosesis Odyans Regilye,
    - Ajans Lokal ak Ajans Defans ki kapab bay reprezantasyon gratis oswa a ba pri,
    - Pwogram SpedEx Massachusetts la.
  + BSEA ap bay fanmi yo enfòmasyon sou [sit entènèt li a;](https://www.mass.gov/mediation-at-the-bsea)
  + BSEA founi enfòmasyon atravè patenarya li gen ak Enstiti Fòmasyon Paran Eta a, Federasyon pou Timoun ki gen Bezwen Espesyal yo; epi
  + Enfòmasyon sou rezolisyon litij BSEA yo disponib nan Bwochi sou Dwa Paran ki dekri garanti pwosediral paran yo. Enfòmasyon konsènan disponiblite sèvis rezolisyon litij la antanke opsyon pou rezoud dezakò disponib nan Avi Sou Garanti Pwosediral Eta a.



AKSESIBILITE

* Pou rezoud dezakò, pati yo kapab jwenn aksè rezolisyon litij volontèman, rapidman epi fasilman, san yo pa bezwen mande yon odyans pwosedi regilye.
* Paran yo ak lekòl yo kominike dirèkteman ak konseye ki asiyen pou ka yo a. Sa a asire yo gen aksè dirèk epi rapid pou konseye ki konpetan, ki gen konesans, ki gen eksperyans epi ki espesyalize nan rezolisyon litij pou edikasyon espesyal.
* Yo kapab fè demann rezolisyon litij swa vèbalman oswa atravè yon imèl. Sa vize redui obstak tankou moun ki pa ka li oswa ki pa pale sèten lang.
* Sèvis entèpretasyon yo, se BSEA ki finanse ak òganize yo pou sèvis rezolisyon litij yo. Epi tou, fòm ak enfòmasyon yo disponib nan tout lang.
* Kowòdonatè BSEA an ak konseye yo pase kou Fòmasyon Anbasadè Lang DESE a ki fòme moun ki travay ak entèprèt nan lekòl yo pou kreye yon eksperyans rezolisyon litij ki pi aksesib epi ki gen plis sans pou pati konsène ki pa pale anglè yo.
* Kowòdonatè BSEA an ak konseye yo pase Evalyasyon Konpetans Kiltirèl ak Lengwistik CADRE pou Sistèm Rezolisyon Litij yo.
* Konseye yo travay dirèkteman ak pati konsène yo pou ofri nenpòt akomodasyon ki nesesè dapre ADA a pou moun jwenn aksè nan pwosesis rezolisyon lè yon pati fè demann lan.

KONSEYE REZOLISYON LITIJ KI KONPETAN EPI ESPESYALIZE

* Konseye BSEA yo travay sou rezolisyon litij nan kad edikasyon espesyal sèlman.
* Konseye BSEA yo travay nan rezolisyon litij pou yon gwo kantite ka chak ane, gras ak eksperyans yo genyen pou amelyore konpetans rezolisyon yo ansanm ak rezilta rezolisyon yo.
* Konseye BSEA yo fasilite reyinyon ekip yo tou, pandan yo rete konekte ak dinamik epi pwoblèm ekip edikasyon espesyal yo.
* Konseye a tan plen yo bay opòtinite pou patisipe nan rezolisyon litij an kolaborasyon, revizyon an kolaborasyon, ak kolaborasyon annekip sou pwoblèm aktyalite ak estrateji rezolisyon litij.
* Kontak dirèk epi ki fèt souvan ak Kowòdonatè a bay opòtinite pou benefisye sipèvizyon, opinyon, ak konsiltasyon ekspè an tan reyèl.
* Patisipan nan rezolisyon litij yo travay dirèkteman avèk konseye rezolisyon yo sòti nan demann lan pase nan tout pwosesis medyasyon an, pou bay konsèy ki fyab ak amikal anndan pwosesis rezolisyon litij lan.
* BSEA fè kanpe fèm pou l fè konenn li dwe non sèlman defann yon pwosesis aksesib, men tou konseye yo ansanm ak Kowòdonatè pwogram nan pa dwe gen difikilte pou fanmi yo ak distri eskolè yo kontakte yo. Kidonk, mete sou lis enfòmasyon kontak dirèk konseye ki disponib nan Pake IEP pou refi/repons negatif la, nou mete nimewo telefòn selilè ak adrès imèl nou yo sou sit entènèt nou an.



SENSIBILIZASYON

BSEA angaje l pou l asire fanmi yo, distri eskolè yo ak lòt ajans leta Massachusetts yo konprann opsyon pwosedi regilye yo gen ak fason pou yo jwenn aksè ak opsyon sa yo.. Nan yon efò pou pataje enfòmasyon ak plis benefisyè nan tout eta a, BSEA bay anpil opòtinite pou aprann sou rezolisyon litij pou edikasyon espesyal.

Kowòdonatè an ak konseye yo ofri sesyon enfòmasyon sou Zoom pou Rezolisyon Litij ak Fasilitasyon BSEA. Fanmi, Elèv, Edikatè, Anplwaye Lekòl, Defansè, elatriye yo kapab patisipe nan sesyon Zoom inèdtan an pou aprann kijan rezolisyon nan BSEA fonksyone epi pou poze kesyon. Ou pa bezwen fè rezèvasyon.

Dat ak lyen vityèl pou reyinyon yo afiche anba a: Madi 19 septanm 2023

[12:30pm – 1:30pm Sesyon enfòmasyon BSEA](https://us02web.zoom.us/j/83258638535?pwd=dUk2UUUwemllTDlZUHA1NU9RQWxjUT09)

Jedi 21 septanm 2023

[7:00pm – 8:00pm Sesyon enfòmasyon BSEA](https://us02web.zoom.us/j/83258638535?pwd=dUk2UUUwemllTDlZUHA1NU9RQWxjUT09)

Lendi 27 novanm 2023

[10:00am – 11:00am Sesyon enfòmasyon BSEA](https://us02web.zoom.us/j/83258638535?pwd=dUk2UUUwemllTDlZUHA1NU9RQWxjUT09)

Lendi 26 fevriye 2024

[7:00pm – 8:00pm Sesyon enfòmasyon BSEA](https://us02web.zoom.us/j/83258638535?pwd=dUk2UUUwemllTDlZUHA1NU9RQWxjUT09)

Mèkredi 28 fevriye 2024

[12:30pm – 1:30pm Sesyon enfòmasyon BSEA](https://us02web.zoom.us/j/83258638535?pwd=dUk2UUUwemllTDlZUHA1NU9RQWxjUT09)

Mèkredi 1ye me 2024

[12:30pm – 1:30pm Sesyon enfòmasyon BSEA sou Zoom](https://us02web.zoom.us/j/83258638535?pwd=dUk2UUUwemllTDlZUHA1NU9RQWxjUT09)

Mèkredi 1ye me 2024

[7:00pm – 8:00pm Sesyon enfòmasyon BSEA sou Zoom](https://us02web.zoom.us/j/83258638535?pwd=dUk2UUUwemllTDlZUHA1NU9RQWxjUT09)

Mete sou sa, Kowòdonatè rezolisyon litij BSEA a ak Konseye rejyonal yo sansibilize òganizasyon sa yo pou ofri yo sesyon enfòmasyon gratis sou rezolisyon litij ak reyinyon ekip ki òganize. BSEA rete kwè pou li bay bon jan aksè ak rezolisyon pwoblèm atravè pwosesis rezolisyon litij la, li dwe gen koneksyon ak yon gwo kantite gwoup k ap sèvi epi sipòte timoun andikape nan tout eta a.

Anba a gen yon lis tout òganizasyon BSEA a kontakte chak ane pou ranpli misyon li.

|  |  |
| --- | --- |
| Kowòdonatè Rezolisyon Litij | Konseye Rezolisyon Rejyonal yo |
| * Pwogram Zoom BSEA a nan tout Eta a * Federasyon Timoun Ki Gen Bezwen Espesyal (Federation for Children with Special Needs, FCSN) * SEPACs/MassPAC * Direktè Edikasyon Espesyal * Lekòl "766" Prive pou Edikasyon Espesyal * Pwogram Kolaborasyon pou Edikasyon Espesyal * Ajans Sèvis Sosyal (DCF, DDS, DMH, elatriye) * Pwogram Entèvansyon Annavans (DPH) * FCSN (Gwoup familyal Ayisyen, Chinwa, Pòtigè, Panyòl, elatriye) * FCSN (Fòmasyon pou Ranplasan Edikasyon) * Fanmi BIPOC nan FCSN * FCSN (Fòmasyon Konseye Kominotè) * Pwogram Sèvis Legal (MAC, GBLS, Asistans Legal nan Harvard, Sant Defans Dwa Viktim yo, DLC, CLC, elatriye) * Komisyon pou Moun Avèg nan Massachusetts (Mass Commission for the Blind) * Komisyon Massachusetts pou Moun Soud ak Moun ki Tande Di (Mass Commission for the Deaf and Hard of Hearing) * Òganizasyon Defans (SPaN, AANE, elatriye) * Kominote a Revni Ba yo * Kominote ELL yo * Elèv ki nan Prizon * Kominote ki Viktim selon Istwa yo * CADRE * ASE * MetCo | * SEPACs * Direktè Edikasyon Espesyal * Pwogram Kolaborasyon pou Edikasyon Espesyal * Kominote a Revni Ba yo * Kominote ELL yo * Kominote ki Viktim selon Istwa yo   Yon gwoup timoun ki poste pou fè yon foto   Deskripsyon an jenere yon fason otomatik  *Jan Valerie Williams, Direktè Pwogram Edikasyon Espesyal la (OSEP) te di, “Si moun pa konnen nou egziste, sa vle di nou echwe.”*  *Fanmi ak distri eskolè yo gen dwa, yo genyen opsyon tou. Lè pa gen yon vizyon ki pataje pou yon elèv, rezolisyon a pwosedi regilye disponib pou klarifye, bay direksyon, epi pote yon rezolisyon.* |

Pwogram sansibilizasyon sa a kreye opòtinite pou konseye yo ak Kowòdonatè a konekte ak kominote epi gwoup nan tout eta a pou bay enfòmasyon enpòtan sou rezolisyon, tankou elimine move konsepsyon ki genyen sou pwosesis la, epi pèmèt tout pati konsène yo abitye tèt yo ak konseye yo kapab genyen k ap travay ak yo.

Mete sou sa a, BSEA angaje l pou l asire kominote ki viktim selon istwa yo konprann dwa yo genyen nan kad rezolisyon litij la, kijan pou yo jwenn aksè nan rezolisyon litij epi kijan pou yo santi yo an sekirite lè yo fè sa. BSEA fè efò siplemantè pou idantifye ak kontakte kominote sa yo atravè òf adisyonèl ki konsantre pou sesyon enfòmasyon sou rezolisyon litij ak fasilitasyon. BSEA itilize done Profile Distri DESE a pou idantifye kominote ki sèvi gwo popilasyon elèv ki viktim selon istwa yo. BSEA pran opinyon nan men FCSN ak gwoup paran ELL li yo ansanm ak opinyon nan men fanmi, defansè fanmi yo, epi distri eskolè yo pou pi byen konprann obstak ki genyen pou moun jwenn aksè nan rezolisyon. BSEA ap itilize enfòmasyon an apre sa pou ajiste nivo sansibilizasyon li ak nivo aksè prezantasyon enfòmasyon yo.




### EVALYASYON PWOGRAM REZOLISYON LITIJ BSEA A

BSEA evalye pwogram rezolisyon li a sou yon baz kontinyèl nan yon efò pou kenbe bon jan kalite sèvis rezolisyon ak aksè nan pwosesis la pou fanmi, distri eskolè yo, ak ajans leta nan tout eta a. Atravè evalyasyon nou fè, nou asire règleman, pwosedi, ak pratik yo aplike nan presizyon ak konpasyon. Nou amelyore aksè ak efikasite pwosesis rezolisyon litij lan epi gras ak sa a, n ap ogmante itilizasyon pwogram rezolisyon an pou rezolisyon litij an kolaborasyon an.

Kowòdonatè a ansanm ak konseye yo rankontre chak mwa pou revize sipò teknik, pwosedi administratif, konpetans ak teknik rezolisyon, ak sijè edikasyon espesyal ki enpòtan. Reyinyon konseye rezolisyon ki fèt chak mwa a ede nan sipòte kolaborasyon nan mitan konseye rezolisyon a plen tan ki gen eksperyans pou amelyore konpetans ak efikasite ekip la an jeneral. Kowòdonatè a obsève chak konseye rezolisyon detanzantan epi li bay opinyon espesifik ak yon plan detaye pou amelyore konpetans konseye a ansanm ak pwosesis rezolisyon litij lan pou patisipan yo.

Kowòdonatè a ak konseye yo itilize done yo kolekte nan kad DESE ak BSEA ansanm ak opinyon yo rasanble nan kad pwogram sansibilizasyon nou yo, konvèsasyon pati konsène yo ak konseye yo, konvèsasyon pati konsène yo ak Kowòdonatè a, mete sou relasyon nou gen ak òganizasyon defans, fanmi ak òganizasyon eskolè yo. Nou itilize opinyon sa yo pou analize efikasite pwogram rezolisyon litij lan, amelyore aksè, klarifye pwosesis rezolisyon an, revize dirabilite akò rezolisyon yo, enfòme pwogram devlòpman pwofesyonèl la, epi amelyore rezilta elèv yo. Mete sou sa, BSEA fè sondaj pou konnen eksperyans patisipan nan pwosesis rezolisyon litij yo nan yon fason ki anonim. Li itilize enfòmasyon sa yo pou devlòpman pwofesyonèl entèn nan lide pou amelyore aksè ak konpreyansyon pwosesis la.



SIPÈVIZYON DIREKTÈ BSEA

Direktè BSEA a ansanm ak Kowòdonatè Rezolisyon an rankontre regilyèman youn ak lòt pou diskite sou enfòmasyon yo kolekte, pou amelyore aksè nan pwosesis rezolisyon litij lan ansanm ak pwoblèm ki gen rapò ak jesyon gwo kantite travay konseye yo gen nan men yo, pou amelyore efikasite pwosesis rezolisyon litij lan, tandans nan edikasyon espesyal yo, epi pou sipòte opòtinite devlòpman pwofesyonèl ki gen anpil enpòtans.

REYINYON CHAK TRIMÈS DESE YO

Direktè BSEA a, Kowòdonatè Rezolisyon Litij lan, ak manm pèsonèl DESE yo rankontre kat fwa chak ane pou revize enfòmasyon ki enpòtan sou rezolisyon ak enfòmasyon IEP yo refize pou yo ka enfòme sistèm sipèvizyon jeneral DESE a nan kad IDEA epi pou ankouraje sipò ant ajans ak aksè enpòtan nan rezolisyon pou edikasyon espesyal.

[KONSÈY KONSILATIF BSEA](https://www.mass.gov/info-details/bureau-of-special-education-appeals-advisory-council)

Reyinyon chak trimès yo Dapre Lwa Jeneral Massachusetts yo, nan chapit 71B, § 2A, Konsèy Konsiltatif la pataje konsèy ak opinyon li ak Majistra an Chèf Divizyon Apèl Dwa Administratif (Division of Administrative Law Appeals, DALA),

Direktè Biwo Apèl Edikasyon Espesyal (Bureau of Special Education Appeals, BSEA), ansanm ak Komisyonè Depatman Edikasyon Elemantè ak Segondè (Department of Elementary and Secondary Education, DESE) konsènan rezolisyon litij san patipri epi san retai nan kad lwa federal ak lwa eta ki gouvène edikasyon espesyal yo.

Chak trimès, Kowòdonatè rezolisyon litij BSEA an patisipe nan yon pataj enfòmasyon ak Konsèy la epi li resevwa opinyon itil ki gen rapò ak amelyorasyon aksè ak efikasite pwosesis rezolisyon litij pou konfli nan kad edikasyon espesyal.

[KOMITE KONSILTATIF POU EDIKASYON ESPESYAL](https://www.doe.mass.edu/bese/councils/sped/)

Chak ane, Kowòdonatè rezolisyon litij BSEA an patisipe nan yon pataj enfòmasyon ak Komite SEA an epi li resevwa opinyon itil ki gen rapò ak amelyorasyon aksè ak efikasite pwosesis rezolisyon litij pou konfli nan kad edikasyon espesyal.

ENFÒMASYON YO ANREJISTRE NAN DEMANN REZOLISYON YO

BSEA itilize yon pwogram fòmèl pou fè suivi ka yo nan lide pou kolekte, estoke, ak analize done pwosesis rezolisyon litij yo. Chak ane, nan mwa novanm, BSEA kreye yon rapò sou done pwosesis rezolisyon litij pou ane fiskal anvan an (1 Jiyè rive 30 jen) pou pataje ak ajans federal ak eta yo.

Pou rapò federal yo, BSEA bay rapò sou tout demann rezolisyon ki te fèt pandan peryòd rapò a. Nan demann sa yo, BSEA rapòte pou konbyen ka yo te pase nan pwosesis rezolisyon, epi konbyen pwosesis rezolisyon litij ki se rezilta plent a pwosedi regilye epi konbyen akò rezolisyon ki te rive fèt pou ka sa yo; konbyen pwosesis rezolisyon litij ki pa t yon rezilta plent a pwosedi regilye ansanm ak kantite akò ki te rive fèt pou ka sa yo; kantite demann rezolisyon ki te annatant nan fen ane fiskal la; ak kantite demann rezolisyon ki te anile oswa ki pa t rive egzekite pandan ane fiskal la.

Pou rapò eta a, BSEA bay rapò sou kantite total demann rezolisyon ki te fèt pandan ane fiskal la ak kantite total rezalisyon ki te rive fèt pandan ane fiskal la (kèk nan demann sa yo te kòmanse nan ane fiskal anvan an).

Nou dwe sonje kantite yo pataje pou rapò federal la ak rapò eta yo souvan se kantite ki diferan paske chan aplikasyon done yo rapòte yo diferan pou chak rapò sa yo.

Chak trimès, BSEA rankontre ak DESE epi l pataje enfòmasyon enpòtan sou rezolisyon litij ak IEP yo refize avèk li nan lide pou nou ka kontinye atenn objektif pataje nou yo pou amelyore konpreyansyon ak aksè sèvis rezolisyon litij yo atravè divès kominote ak distri eskolè.

Yon fwa ankò, BSEA revize kantite ka konseye yo yon fason enfòmèl pou asire li rezonab, epi pou konnen si tan atant patisipan rezolisyon litij yo ekilibre. Si kantite ka yon konseye rezolisyon genyen pa rezonab, y ap asiye ka yo yon lòt fwa anndan enstitisyon an. Si kantite ka tout konseye rezolisyon yo pa ekilibre, Kowòdonatè a pral ajiste zòn rejyonal Konseye yo. Yo kolekte done sa yo nan kad rapò chak semèn konseye yo fè epi voye bay Kowòdonatè Done an. Mete sou sa, yo itilize done BSEA kolekte yo pou analize asiyasyon rejyonal konseye rezolisyon yo epi asire ekilib kantite ka yo, asire aksè pou pwosesis rezolisyon litij yo pou kominote nan tout eta a epi asireyon konsantrasyon patikilye sou kominote ki gen anpil moun ki fè pati gwoup ki viktim selon istwa yo, epi pou asire yon koyerans nan pwogramasyon orè rezolisyon litij yo.



### REZOLISYON AK PLENT ALEKRI ETA NAN KAD SISTÈM REZOLISYON PWOBLÈM NAN (PRS)

Pwosesis rezolisyon litij la ka ede nan rezoud pwoblèm yo konn pote plent PRS pou yo an menm tan nan kad

§§[300.151 rive 300.153.](https://sites.ed.gov/idea/regs/b/b) BSEA enfòme paran yo ak distri eskolè yo nan kad pwogram sensibilizasyon yo a epi sou sit entènèt BSEA pou l fè yo konnen yo kapab pas enan pwosesis rezolisyon litij la pou plent PRS ki poko fèmen yo. Mete sou sa, nan lèt li bay moun ki pote plent yo epi sou sit entènèt li a, PRS fè pati konsène yo konnen opsyon yo genyen pou yo patisipe volontèman nan rezolisyon litij selon §300.506 [34 C.F.R. §300.152(a)(3)(ii)] [[Memo ak Kesyon/Repons sou Rezolisyon Litij (23](https://sites.ed.gov/idea/files/idea/policy/speced/guid/idea/memosdcltrs/acccombinedosersdisputeresolutionqafinalmemo-7-23-13.pdf) [Jiyè 2013), A-4](https://sites.ed.gov/idea/files/idea/policy/speced/guid/idea/memosdcltrs/acccombinedosersdisputeresolutionqafinalmemo-7-23-13.pdf)].

Peryòd 60 jou pou rezoud yon plent onivo Eta a ka pwolonje si pati konsène nan rezolisyon litij yo dakò yon pwolongasyon. Pwolongasyon an pa otomatik epi tout pati konsène yo dwe dakò ak li. [[Memo ak](https://sites.ed.gov/idea/files/idea/policy/speced/guid/idea/memosdcltrs/acccombinedosersdisputeresolutionqafinalmemo-7-23-13.pdf) [Kesyon/Repons OSEP sou Rezolisyon Litij (23 Jiyè 2013), B-23](https://sites.ed.gov/idea/files/idea/policy/speced/guid/idea/memosdcltrs/acccombinedosersdisputeresolutionqafinalmemo-7-23-13.pdf)].

Egzijans konfidansyalite pwosesis rezolisyon litij an otomatik epi pati konsène nan kad rezolisyon an pa kapab chanje oswa modifye sa a dapre sa ki di nan §[300.506.](https://sites.ed.gov/idea/regs/b/e/300.506) Mete sou sa a, ni IDEA ni règleman li ap aplike yo pa gen eksepsyon nan egzijans konfidansyalite pou diskisyon ki te fèt pandan pwosesis rezolisyon litij lan lè yo jwenn solisyon pou yon plent atravè sistèm rezolisyon plent DESE, Problem Resolution System ("PRS"), dapre sa ki di nan §§[300.151 jiska 300.153.](https://sites.ed.gov/idea/regs/b/b) Egzijans konfidansyalite a entèdi tou pou yo pataje sa ki di nan diskisyon rezolisyon litij yo pandan rezolisyon yon plent adminsitrativ nan eta [[Memo ak Kesyon/Repons OSEP sou Rezolisyon Litij (23 Jiyè 2013), A-25](https://sites.ed.gov/idea/files/idea/policy/speced/guid/idea/memosdcltrs/acccombinedosersdisputeresolutionqafinalmemo-7-23-13.pdf)].

Epi tou, egzijans konfidansyalite an ap aplike kit pati konsène yo rezoud kit yo pa rezoud yon litij atravè pwosesis rezolisyon litij la. Si pati konsène yo rezoud yon litij atravè pwosesis rezolisyon litij la, yo dwe egzekite yon akò alekri ki gen angajman legal, ki genyen ladan l tou yon deklarasyon ki fè konnen tout diskisyon ki fèt *pandan* pwosesis rezolisyon litij la ap rete konfidansyèl [34 CFR §[300.506(b)(6)(i)](https://sites.ed.gov/idea/regs/b/e/300.506/b/6)].

PLENT PRS KI REZOUD ATRAVÈ REZOLISYON LITIJ

Si pwoblèm yo te oblije fè odyans ki annatant la pou yo ta rezoud atravè rezolisyon litij, akò rezolisyon an pral eksplike kijan pati yo pral enfòme espesyalis PRS la sou rezolisyon an epi eksplike ki enpak sa gen sou plent PRS la si tout fwa genyen.

### REZOLISYON LITIJ AK PLENT ODYANS SOU PWOSEDI REGILYE

Lè gen yon demann odyans pou pwosedi regilye nan BSEA, y ap voye yon pake bay pati konsène yo, ki gen ladan l yon avi ki fè konnen yo kapab angaje yo volontèman nan pwosesis rezolisyon litij la pou eseye rezoud pwoblèm ki lakòz demann odyans pwosedi regilye a. Yo ka chèche natre nan pwosesis rezolisyon litij la epi li kapab menm fèt yon fwa demann odyans a pwosedi regilye a fin fèt. Si sa nesesè, pati konsène yo kapab fè demann pou yon ofisye odyans voye dat odyans lan pou yon lòt jou pou itilize pwosesis rezolisyon litij la pito.

Lè paran an depoze yon plent pou pwosedi regilye, LEA a dwe dirije yon reyinyon rezolisyon sou 15 jou kalandriye apre li fin resevwa plent lan (sòf si toulède pati yo dakò pou refize reyinyon sa a alekri). Sepandan, olye yo fè reyinyon rezolisyon an, paran an ak distri a ka dakò pou yo pase nan yon pwosesis rezolisyon litij pou rezoud kèk oswa tout pwoblèm ki te lakòz yo pote plent lan. [34 CFR §[300.510 (a)(3)(ii)](https://sites.ed.gov/idea/regs/b/e/300.510/a)]. Byenke Kowòdonatè a ak konseye rezolisyon yo pral fè tout efò posib pou bay yon dat pou sesyon resolisyon litij la nan peryòd tan legal sesyon rezolisyon an, yo kapab pa gen dat disponib. Pati yo ka dakò ansanm pou pwolonje peryòd rezolisyon an epi yo ka mande yo voye odyans lan pou yon lòt dat (si sa nesesè) pou angaje yo nan pwosesis rezolisyon litij lan olye y ale nan yon senp sesyon rezolisyon.

Tout diskisyon ki te fèt pandan pwosesis medyasyon an ap rete konfidansyèl epi yo pa dwe itilize yo kòm prèv nan okenn odyans pwosedi regilye. Sou yon lòt bò, sof si pati yo ta dakò sou sa a, yon akò rezolisyon kapab sèvi kòm prèv nan yon odyans a pwosedi regilye.

DEMANN ODYANS KI REZOUD ATRAVÈ REZOLISYON LITIJ

Si pwoblèm yo te oblije fè odyans ki annatant la pou yo ta vin rezoud atravè pwosesis rezolisyon litij la, akò rezolisyon a pral esplike kijan:

* Pati yo pral fè Ofisye Odyans BSEA a konnen rezolisyon an epi
* Kòman epi kilè pou yo fè demann pwosesis rezolisyon litij la.



# Facilitatè pou Reyinyon Ekip A Distans

BSEA genyen fasilitatè ki disponib a distans epi gratis pou pati yo nan lide pou ede yo ak Reyinyon Ekip IEP ki difisil yo.

Reyinyon Ekip Fasilite nan Biwo Kontestasyon pou Edikasyon Espesyal (FIEP)

Pou ede ekip edikasyon espesyal ak aranjman 504 gen reyinyon ki pwodiktif epi ki fèt ak kolaborasyon, Biwo Kontestasyon Edikasyon Espesyal la bay opsyon pou IEP ak reyinyon ekip 504 yo ("FIEP yo") fasilite a distans.

Kisa yon reyinyon ekip fasilite (FIEP) ye?

Reyinyon TEAM la fèt a distans epi li fèt egzakteman menm jan li t ap fèt san prezans fasilitatè a. Yon manm nan ekip IEP a ap dirije reyinyon IEP a. Se jeneralman Prezidan Ekip Distri a ki fè sa a. Distri a responsab pou l devlope lis prezans lan epi pou pwograme reyinyon an.

Fasilitatè a se yon moun san patipri, ki jwenn fòmasyon nan BSEA pou sipòte pwosesis reyinyon ekip la. Fasilitatè a ede nan fè manm ekip yo rete konsantre sou objektif reyinyon IEP a oswa 504 la pandan l ap goumen pou gen yon aspè pozitif ak bon jan kolaborasyon pou kominikasyon. Fasilitatè a pral travay pou kreye yon anviwònman kote manm ekip IEP/504 yo ka koute opinyon youn lòt epi travay ansanm pou devlope yon Plan IEP/504 ki akseptab pou paran yo ak distri eskolè a.

Paran an oswa lekòl la ka mande yon reyinyon ekip fasilite epi toude pati yo dwe dakò pou BSEA a fasilite reyinyon an.

Distri eskolè Elèv la mete plizyè entèprèt disponib pou reyinyon ekip yo.

Tanpri fè Fasilitatè BSEA a konnen si ou bezwen nenpòt aranjman pou jwenn aksè nan reyinyon a distans lan.


Si yon paran bezwen sipò pou jwenn aksè ak yon laptòp oswa entènèt, tanpri fè fasilitatè a konnen sa a epi li pral ede w travay ak distri Elèv ou a pou ba w aksè nan reyinyon a distans sa a.

Ki diferans ki genyen ant Sesyon Rezolisyon Litij la ak Reyinyon Ekip Fasilite a?

Pwosesis Rezolisyon Litij la se yon pwosesis kolaborasyon volontè ak konfidansyèl pou rezoud pwoblèm ki gen yon konseye rezolisyon BSEA ki resevwa fòmasyon epi ki san patipri k ap dirije l. Objektif pwosesis rezolisyon litij lan se rive jwenn solisyon pou bagay ki gen dezakò epi pou Pati konsène yo antre nan yon akò rezolisyon alekri ki angaje pati yo legalman epi ki defini kondisyon ki nan akò a. Sesyon rezolisyon litij la pa yon reyinyon ekip

Fasilitasyon se lè pati yo volontèman dakò pou gen yon fasilitatè BSEA patisipe nan yon reyinyon ekip pou ede ekip la reyalize ajannda reyinyon an epi travay sou objektif ekip la. Reyinyon ekip la se prezidan ekip distri a k ap dirije l, yo envite fasilitatè a patisipe, selon akò toude pati yo, nan lide pou sipòte kominikasyon pwodiktif ant manm ekip yo epi pou klarifye enfòmasyon oswa kesyon. Fasilitatè a pa yon manm nan ekip elèv la. Yon reyinyon ekip fasilite pa ka chanje pou l vin yon sesyon rezolisyon litij.

|  |  |
| --- | --- |
| Fasilitasyon | Pwosesis Rezolisyon Litij |
| * Volontè * Bezwen reyini an ekip pou dirije biznis an ekip * Manm ekip yo ap patisipe * Prezidan ekip la ap dirije reyinyon an * Pa yon pwosesis rezolisyon litij * Fasilitatè a ap sipòte konvèsasyon ekip la | * Volontè epi Konfidansyèl * Objektif pou jwenn yon akò ekri, ki angaje toude pati konsène yo * Gen dezakò sou pwen espesifik * Pati konsène yo ap patisipe, se pa nesesèman tout manm ekip yo * Andeyò pwosesis ekip la * Se pa yon reyinyon ekip |



Wòl Fasilitatè a:

* konsève karaktè san patipri a epi li pa pran pou pèsòn oswa blame yon pati;
* ede manm ekip yo konsantre sou bezwen timoun nan epi devlope yon Plan IEP/504 ki akseptab mityèlman;
* ede ekip la pale sou konfli ak dezakò ki gen rapò ak Plan IEP/504 la;
* ede kenbe yon kominikasyon ouvè pami tout manm yo;
* ede manm ekip yo devlope epi poze kesyon ki ap ede klarifye;
* ede manm ekip yo rete konsantre sou travay epi pou yo pa depase tan yo te asiyen pou reyinyon an;
* pa detèmine si yon desizyon an patikilye bon oswa mal; li pa pran pou pèsòn;
* pa fòse yon desizyon sou gwoup la;
* pa konsève yon anrejistreman konvèsasyon an, yo pa kapab imedyatman rele l pou temwaye sou konvèsasyon an

Kiyès fasilitatè a ye?

Konseye Rezolisyon AK Kowòdonatè Rezolisyon Litij ak Fasilitasyon BSEA a sèvi antanke Fasilitatè. Fasilitatè yo se pati ki san patipri, yo pa reprezante distri eskolè yo, ni paran yo, ni elèv yo, ni Depatman Edikasyon Elemantè ak Segondè a (DESE). Fasilitatè yo la pou sipòte pwosesis reyinyon ekip la. Facilitatè yo se pa konseye ki ap jere yon demann rezolisyon litij nan yon sèten distri eskolè. Olye sa, fasilitatè a se yon moun yo chwazi nan yon tiraj ki fèt pami senk (5) lòt konseye ansanm ak Kowòdonatè Rezolisyon an. BSEA asiyen fasilitatè yo pou reyinyon selon disponiblite yo, li pa kapab garanti disponiblite okenn fasilitatè patikilye pou yon reyinyon.

Avantaj yon reyinyon ekip ki fasilite:

* ka kreye epi amelyore relasyon pami manm ekip yo epi ant paran ak lekòl yo;
* kreye kominikasyon efikas ansanm ak yon kapasite aktif pou koute;
* klarifye domèn kote yo dakò epi pa dakò yo;
* ede pati konsène yo ranpli ajannda pandan reyinyon an pou fasilite devlòpman yon IEP oswa Plan 504;
* ede patisipan nan reyinyon yo pa rete bloke nan yon sèl pati nan IEP oswa Plan 504;
* Sipòte kominikasyon apwopriye ak pozitif ant manm ekip yo nan kad konvèsasyon difisil;
* ede manm ekip yo konsantre sou travay la ak reyinyon an nan tan ki pwograme a;
* ede reyinyon yo rete konsantre sou devlòpman plan IEP/504 elèv la Kijan pou mwen fè demann yon reyinyon ekip fasilite?

Swa paran yo swa distri eskolè yo kapab mande yon reyinyon ekip fasilite; sepandan, toude pati konsène yo dwe dakò pou yo sèvi ak pwosesis volontè sa a. Lè toude pati konsène yo rive dakò pou gen yon fasilitatè BSEA ki asiste reyinyon ekip la, distri eskolè a ta dwe kontakte Kowòdonatè Rezolisyon Litij ak Fasilitasyon BSEA a pou fè demann lan. Ou kapab kontakte Kowòdonatè a nan:

Myrto Flessas (781-397-4794, 857-260-4541, [Myrto.flessas@mass.gov](mailto:Myrto.flessas@mass.gov)) \*Imèl la preferab.

Kowòdonatè a pral rasanble enfòmasyon ki nesesè yo epi li pral fè lekòl la konnen pwochen dat ki disponib pou yon reyinyon ekip fasilite k ap fèt a distans. Epi distri a gen responsabilite pou l tcheke si paran an disponib pou dat yo pwopoze a. BSEA kapab bay yon dat sèlman alafwa poutèt gwo kantite demann nou resevwa pou reyinyon fasilite yo. Epi tou, fasilitatè a pral bay fòm Akò pou Fasilitasyon TOUT patisipan reyinyon yo dwe siyen an. Y ap voye fòm nan pa lapòs bay patisipan yo pou yo ranpli l.

Ki moun ki patisipe nan yon reyinyon fasilite?

Manm ekip IEP obligatwa yo patisipe nan reyinyon ekip fasilite a mete sou fasilitatè a. Distri a pral envite manm ekip obligatwa yo epi, si yo vle, paran yo ka vin ak yon avoka oswa lòt moun ki gen konesans oswa ekspètiz espesyal nan sa k gen pou wè ak timoun nan. Fasilitatè a pa pran desizyon sou ki moun ki patisipe nan reyinyon ekip la epi li pa voye envitasyon pou reyinyon ekip la.


Ki kote epi kilè yo fè yon reyinyon ekip fasilite?

Pou ogmante kantite sesyon fasilitasyon BSEA ka ofri a, yon kantite ki limite poutèt resous pèsonèl ak disponiblite, BSEA ap sèlman kapab ofri fasilitasyon a distans nan moman sa a. Tout patisipan yo dwe patisipe nan reyinyon ekip a distans la paske nou pa kapab fasilite reyinyon ibrid a distans/an pèsòn yon fason ki efikas. Epitou, nou mande pou TOUT patisipan reyinyon yo parèt pou yo wè yo pandan tout reyinyon an, epi nou mande pou pa gen plis pase de moun nan okenn ekran.

Mete sou sa, BSEA sèlman kapab dirije reyinyon ekip fasilite adistans ki dire inèdtan edmi. Si yon reyinyon ap dire plis pase inèdtan edmi, BSEA a pral fè ekip la konnen pwochen dat reyinyon ki disponib la epi yo ka pwograme yon dezyèm sesyon.

Si toude pati yo te dakò pou yo fè fasilitatè BSEA a patisipe a distans epi gen yon fasilitatè ki disponib, fasilitatè a ap patisipe nan reyinyon an. Si BSEA a pa gen yon fasilitatè ki disponib pou yon reyinyon pwograme, pati konsène yo ka dakò pou chanje reyinyon an nan yon dat annapre pou rankontre nan yon moman kote gen yon fasilitatè BSEA ki disponib. Si yon reta konsa ta lakòz pa gen yon respè delè regilasyon pou konvoke reyinyon EKIP la, pati yo dwe mete yo dakò ansanm pou renonse delè sa a. Pati konsène yo ka toujou fè reyinyon an san yon fasilitatè.

\*\* BSEA a pral fè tout sa li kapab pou fè akomodasyon men li pa kapab garanti yon fasilitatè ap disponib menm si toude pati yo dakò, epi pati yo ka bezwen fleksib nan lide pou pwograme yon lè gen yon fasilitatè ki disponib.



Èske gen yon kalite avi pwosediral mwen pral resevwa nan men BSEA konsènan yon reyinyon ekip fasilite?

Distri a oblije bay paran yo yon avi apwopriye sou reyinyon IEP a konsènan objektif li, lè ak kote l ap fèt la ansanm ak ki moun yo te envite. BSEA a pa distribiye okenn avi oswa dokiman pou reyinyon ekip fasilite apre sou fòm Akò pou Fasilitasyon an yo dwe ranpli epi yo dwe retounen bay fasilitatè a anvan reyinyon an.

Yon reyinyon ekip fasilite BSEA respekte tout règ ak pratik nenpòt reyinyon ekip ta kapab suiv an jeneral. Pa egzanp:

* Distri a responsab pou konfime dat reyinyon an, lè l ap fèt la, epi enfòmasyon kontak fasilitatè a ak fanmi an.
* Distri a responsab pou tabli Lyen Reyinyon a distans lan
* Distri a responsab pou l devlope Ajannda Reyinyon an epi pataje l ak fanmi an.
* Distri a responsab pou l voye Fich Patisipasyon nan Reyinyon an bay fanmi an.
* Distri a responsab pou l fè aranjman pou nenpòt sèvis entèpretasyon oswa aranjman ki nesesè pou manm ekip yo jwenn aksè nan reyinyon an. Tanpri fè Fasilitatè a konnen si sèvis entèpretasyon oswa aranjman yo nesesè pou nenpòt patisipan nan reyinyon yo.
* Prezidan Ekip Distri a ap dirije reyinyon an.
* Distri a ta dwe fè tout bagay li t ap fè jeneralman pou nenpòt reyinyon ekip.
* Tanpri kontakte nou pou nenpòt kesyon ou ta genyen.

Epi tou, TOUT patisipan yo pral oblije siyen yon fòm Akò pou Fasilitasyon nan yon imèl anvan reyinyon an. Fòm nan esplike wòl yon fasilitatè genyen epi li fè pati yo konnen fasilitatè a pa gen fonskyon pou l konsève dosye pou reyinyon an epi yo pa ka rele li pou l temwaye sou reyinyon an oswa yo pa ka konvoke l pou okenn dosye oswa pwodui travay li.



Èske fasilitatè a pran desizyon?

Non. Fasilitatè BSEA a pa yon manm ekip. Wòl fasilitatè a se fasilite kominikasyon ant manm ekip IEP yo pandan l ap devlope yon IEP oswa yon Plan 504 pou elèv la. Fasilitatè a vin ak bon jan konpetans kominikasyon ki efikas epi li sipòte pati konsène yo nan diskisyon yo pou ede nan devlòpman Plan IEP/504 yo. Fasilitatè yo resevwa fòmasyon kominikasyon ki efikas ak epi yo aprann ki fason pou yo abòde epi rezoud konfli. Manm ekip IEP yo se moun k ap pran desizyon yo.

Ki moun ki ap peye pou reyinyon ekip fasilite a?

Paran yo oswa distri eskolè yo p ap peye anyen pou reyinyon ekip fasilte BSEA fè pou plan IEP/504 yo. Preparasyon pou yon reyinyon ekip fasilite

* + konsidere fòs, bezwen, epi enterè elèv la ak nenpòt enkyetid enpòtan konsènan edikasyon li;
  + konsidere kijan andikap elèv la afekte edikasyon li;
  + konsidere pwogrè edikatif elèv la. Kisa ki fonksyone ak sa ki pa fonksyone?
  + li dènye evalyasyon lekòl/endepandan elèv la ak Plan IEP/504 li; mande yon kopi si ou pa genyen youn;
  + sa ki pi enpòtan: gen volonte pou koute ak anpil atansyon epi konsidere solisyon ak opsyon ki posib yo

E si ekip la pa jwenn yon akò apre reyinyon ekip fasilite a?

Gen kèk sitiyasyon, dezakò, ak pwoblèm ki ka pa rezoud atravè yon reyinyon ekip fasilite. Paran yo ak distri eskolè yo konsève dwa yo genyen pou lòt fòm pou jere konfli ki apwopriye tankou pwosesis resolisyon litij la ak odyans a pwosedi regilye yo.

Èske gen yon dwa ki garanti pou fanmi yo ak distri eskolè yo gen aksè a yon fasilitatè BSEA?

Non. BSEA ofri sèvis fasilitasyon kòm yon sèvis adisyonèl lè li gen anplwaye ki fòme ki disponib pou fè fasilitasyon. BSEA ap ofri yon fasilitatè a distans sèlman 1) si paran an ak distri eskolè a mete yo dakò sou egzistans bezwen an epi yo fè demann lan epi 2) si reyinyon ekip la pwograme a distans, pou yon kantite tan maksimòm

inèdtan edmi, epi nan yon lè/dat gen yon fasilitatè BSEA ki disponib.

